**ZMLUVA O DIELO**

uzatvorená podľa § 536 a nasl. zákona č. 513/1991 Zb. Obchodného zákonníka v platnom znení (ďalej len „**Obchodný** **zákonník**“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj len „**zákon o verejnom obstarávaní**“)

(ďalej tiež len „**Zmluva**“alebo „**ZoD**“)

medzi zmluvnými stranami:

**Objednávateľ:**

Obchodné meno: **Mesto Košice**

sídlo podľa zriaďovacej listiny: Trieda SNP 48/A, 040 11 Košice

osoba konajúca v mene organizácie: Ing. Jaroslav Polaček, DPA, primátor

IČO: 00691135

DIČ: 2021186904

IČ DPH: SK 2021186904

bankové spojenie: Prima banka Slovensko a.s., pobočka Košice

IBAN: SK72 5600 0000 0004 4248 2043

(ďalej ako „**Objednávateľ**“)

a

**Zhotoviteľ:**

Obchodné meno: ................................................

Sídlo: ................................................

Zastúpený: ................................................

IČO: ................................................

IČ DPH: ................................................

Spoločnosť zapísaná v Obchodnom registri Okresného súdu ........oddiel ........ vložka číslo: ............................

Bankové spojenie: .................................................

IBAN: .................................................

(ďalej ako „**Zhotoviteľ**“)

(spolu ďalej aj ako „**Zmluvné strany**“)

**PREAMBULA**

Táto zmluva je uzatváraná na základe výzvy na predkladanie ponúk č. 2 (Modernizácia sústavy verejného osvetlenia a zvýšenie bezpečnosti chodcov na priechode pre chodcov vo vybraných MČ mesta Košice) zadávanej v rámci zriadeného dynamického nákupného systému **,,Modernizácia sústavy Verejného osvetlenia a zvýšenie bezpečnosti chodcov na priechode pre chodcov“** vyhláseného elektronickým postupom zadávania nadlimitnej zákazky podľa ustanovení § 58 až § 61 Zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Dynamický nákupný systém bol vyhlásený v Úradnom vestníku EÚ pod značkou 00738278-2023 a vo Vestníku verejného obstarávania pod značkou 38373-MUP.

**Článok I**

**Predmet Zmluvy**

* 1. Predmetom tejto Zmluvy je úprava vybraných práv a povinností Zmluvných strán v súvislosti s Dielom podľa tejto Zmluvy, najmä, nie však výlučne, zhotovenie a odovzdanie Diela podľa tejto Zmluvy a zaplatenie ceny za Dielo podľa tejto Zmluvy. Predmetom tejto Zmluvy je ďalej aj úprava všetkých ostatných práv a povinností Zmluvných strán spojených s riadnym plnením tejto Zmluvy alebo v súvislosti s ňou.
  2. Tie práva a povinnosti Zmluvných strán, ktoré nie sú touto Zmluvou výslovne upravené   
     sa spravujú všeobecne záväznými právnymi predpismi platnými a účinnými na území Slovenskej republiky, najmä zákonom č. 513/1991 Zb. Obchodný zákonník (ďalej len ako „ObZ“).
  3. Pre účely tejto Zmluvy sa pod pojmom „Dielo“ rozumie modernizácia sústavy verejného osvetlenia a zvýšenie bezpečnosti chodcov na priechode pre chodcov vo vybraných MČ mesta Košice, vykonaná v rozsahu a postupmi (činnosťami) bližšie špecifikovanými vo Výkaze výmer (Príloha č. 1a, Príloha č. 1b, Príloha č. 1c, Príloha č. 1d, Príloha č. 1e, Príloha č. 1f a Príloha č. 1g), v Projektových dokumentáciách, v Požiadavkách Objednávateľa vyplývajúcich z Opisu predmetu zákazky vo Výzve č. 2, v ostatnej Dokumentácii Objednávateľa, ako aj v ostatných častiach tejto Zmluvy, realizovanými v súlade s Technickou špecifikáciou prvkov Objednávateľa a Ponukou Zhotoviteľa podľa tejto Zmluvy a zahŕňajúcimi všetky práce potrebné pre riadne zhotovenie Diela v súlade so všeobecne záväznými Právnymi predpismi a príslušnými Povoleniami, ako aj všetky práce na Dokumentácií Zhotoviteľa.
  4. Predmetom tejto Zmluvy sú najmä, nie však výlučne, nasledovné záväzky Zhotoviteľa:
     1. Zhotoviteľ je povinný na svoje náklady a na svoje nebezpečenstvo riadne a včas vykonať pre Objednávateľa Dielo, resp. zabezpečiť všetko, čo je potrebné pre riadne a včasné vykonanie Diela v súlade s touto Zmluvou a odstrániť na Diele a Dokumentácii Zhotoviteľa akékoľvek vady;
     2. Zhotoviteľ je povinný riadne dokončené Dielo a ostatné plnenia podľa tejto Zmluvy odovzdať Objednávateľovi v súlade s postupmi a podmienkami podľa tejto Zmluvy.
  5. Predmetom tejto Zmluvy sú najmä, nie však výlučne, nasledovné záväzky Objednávateľa:
     1. Objednávateľ je povinný Zhotoviteľovi poskytnúť všetku súčinnosť tak, aby Zhotoviteľ mohol Dielo a/alebo ktorúkoľvek časť plnenia na základe tejto Zmluvy vykonať riadne a včas;
     2. Objednávateľ je povinný za riadne vykonané Dielo a ostatné plnenia na základe tejto Zmluvy Zhotoviteľovi zaplatiť Zmluvnú cenu v súlade s touto Zmluvou;
     3. Objednávateľ je povinný prevziať riadne vykonané Dielo a ostatné plnenia podľa tejto Zmluvy v súlade s ustanoveniami tejto Zmluvy.
  6. Zhotoviteľ sa zaväzuje v mieste plnenia podľa bodu 3.1 tejto Zmluvy zrealizovať stavbu: **„Modernizácia sústavy verejného osvetlenia a zvýšenie bezpečnosti chodcov na priechode pre chodcov vo vybraných MČ mesta Košice“** (ďalej len „**Dielo**“ alebo „**Predmet** **zákazky**“) a uviesť do prevádzky tak, aby Dielo po dokončení spĺňalo všetky požiadavky podľa tejto Zmluvy, jej príloh, technických noriem a iných relevantných všeobecne záväzných právnych predpisov.
  7. Dielo sa bude realizovať súborom činností uvedených v bode 1.3 tejto Zmluvy a podľa projektových dokumentácii spracovaných:
     1. spoločnosťou Valbek&Prodex, spol. s.r.o. - generálny projektant, Ing. Jana Luteránová – zodpovedný projektant pre MČ Košice – Juh. Predmet Diela je vymedzený aj prislúchajúcim položkovitým rozpočtom (Výkaz - Výmer), ktorý tvorí neoddeliteľnú súčasť ZoD, ako jej Príloha č. 1a, Príloha č. 1b a Príloha č. 1c.
     2. spoločnosťou ZAREMKOM s.r.o. - Ing. Gabriela Záremská, zodpovedný projektant pre MČ Košice – Sídlisko Ťahanovce. Predmet Diela je vymedzený aj prislúchajúcim položkovitým rozpočtom (Výkaz - Výmer), ktorý tvorí neoddeliteľnú súčasť ZoD, ako jej Príloha č. 1d.
     3. Ing. Róbertom Papcunom, autorizovaný stavený inžinier SIKI – zodpovedný projektant pre MČ Košice – Sídlisko Ťahanovce a pre MČ Košice – Dargovských hrdinov. Predmet Diela je vymedzený aj prislúchajúcim položkovitým rozpočtom (Výkaz - Výmer), ktorý tvorí neoddeliteľnú súčasť ZoD, ako jej Príloha č. 1e, Príloha č. 1f a Príloha č. 1g.
  8. Zhotoviteľ potvrdzuje, že sa s vynaložením odbornej starostlivosti podrobne oboznámil so všetkou Dokumentáciou Objednávateľa poskytnutou v rámci verejného obstarávania. Zhotoviteľovi nevzniká žiaden nárok na úpravu Zmluvy z dôvodov týkajúcich sa Dokumentácie Objednávateľa, pokiaľ Zhotoviteľ  pri vynaložení odbornej starostlivosti mohol nejasnosť, nezrovnalosť alebo chybu Dokumentácie Objednávateľa, od ktorej odvodzuje svoje právo na zmenu Zmluvy, identifikovať už v priebehu verejného obstarávania a/alebo kedykoľvek potom, ak o nej neinformoval Objednávateľa ešte v rámci verejného obstarávania, resp. bezodkladne po tom, ako sa o nej mohol dozvedieť. Pre vylúčenie pochybností platí, že v Zmluvnej cene (Ponuke Zhotoviteľa) sú zahrnuté všetky práce potrebné na vykonanie Diela, ktoré Zhotoviteľ vyššie uvedeným postupom pri vynaložení odbornej spôsobilosti mal alebo mohol predvídať, a to aj pokiaľ nie sú osobitne špecifikované v Dokumentácii Objednávateľa, ale sú nevyhnutné na vykonanie Diela alebo ich potreba vyplýva z povahy samotného Diela alebo prác na Diele.
  9. Súčasťou Diela je aj vytýčenie priebehu podzemných inžinierskych sietí pred začatím realizačných prác, porealizačné geodetické zameranie, odborná prehliadka, revízia, vypracovanie technickej dokumentácie, ktorej súčasťou je aj protokol zo záverečného merania osvetlenia.
  10. Objednávateľ sa zaväzuje poskytnúť Zhotoviteľovi všetku súčinnosť tak, aby Zhotoviteľ mohol Dielo a/alebo ktorúkoľvek časť Diela na základe tejto Zmluvy vykonať riadne a včas, riadne vykonané Dielo v súlade s ustanoveniami tejto Zmluvy prevziať a za riadne vykonané Dielo Zhotoviteľovi zaplatiť zmluvnú cenu v podľa bodu 4.2 tejto Zmluvy.

**Článok II**

**Zhotovenie Diela**

* 1. **Stavenisko**
     1. Objednávateľ poskytol Zhotoviteľovi všetky dôležité a potrebné údaje a informácie o faktickom a právnom stave Staveniska v rámci Dokumentácie Objednávateľa. Zhotoviteľ vyhlasuje, že sa oboznámil s formou, povahou a podmienkami Staveniska a v uvedenom rozsahu mu je stav Staveniska známy. Zhotoviteľ zároveň v rozsahu, v akom to bolo prakticky možné, získal všetky informácie o Stavenisku, ktoré sú nevyhnutné pre riadne vyhotovenie a dokončenie Diela a súvisiacich plnení a pre predchádzanie vzniku škôd na Stavenisku a na Diele, ako aj informácie o prístupových a príjazdových cestách k Stavenisku.
     2. Zhotoviteľ zabezpečí priestor pre zariadenie Staveniska na vlastné náklady , a to počas celej doby trvania výstavby, ako aj počas doby potrebnej pre vypratanie Staveniska. Zhotoviteľ si zabezpečí akékoľvek a všetky potrebné prevádzkové, sociálne, výrobné a iné zariadenia Staveniska, ktoré môže potrebovať k zhotoveniu Diela. Náklady na prevádzku, údržbu a likvidáciu akéhokoľvek zariadenia Staveniska sú zahrnuté v Zmluvnej cene. Po ukončení prác na Diele je Zhotoviteľ povinný podľa bodu 5.15 tejto Zmluvy odstrániť zo Staveniska všetky stroje, výrobné zariadenia, materiál, odpady a iné vybavenie Staveniska a uviesť všetky dotknuté komunikácie, pozemky a iný majetok dotknutý realizáciou Diela do pôvodného stavu.
     3. Podrobné požiadavky môže obsahovať Projektová dokumentácia Diela a iné časti Požiadaviek Objednávateľa uvedené vo Výzve.
  2. **Všeobecné požiadavky na práce**
     1. Zhotoviteľ počas celej doby platnosti tejto Zmluvy nesie zodpovednosť za všetky práce na Diele a akékoľvek nebezpečenstvo spojené s prácami na Diele, zhotovovaním Diela a akýmikoľvek inými prácami a činnosťami, ktoré je Zhotoviteľ povinný vykonať a je zodpovedný za to, že Dielo a všetky materiály a Dokumentácia Zhotoviteľa bude vyhovovať tejto Zmluve, najmä Požiadavkám Objednávateľa podľa bodu 1.3 tejto Zmluvy, Ponuke Zhotoviteľa, a Právnym predpisom.
     2. Zhotoviteľ nesie zodpovednosť za správne umiestnenie všetkých častí Diela v súlade   
        s Projektovou dokumentáciou Diela a špecifikami Staveniska. Pokiaľ sa kedykoľvek v priebehu vykonávania prác na Diele zistí chybná poloha, chybné výšky, rozmery alebo umiestnenie akejkoľvek časti Diela, ku ktorým došlo z dôvodov na strane Zhotoviteľa, Zhotoviteľ je povinný takú vadu odstrániť na vlastné náklady. Pokiaľ chyba vznikla použitím nesprávnych podkladov a údajov Objednávateľa, pokiaľ na ich nesprávnosť Zhotoviteľ podľa tejto Zmluvy nemal upozorniť, jedná sa o zodpovednosť Objednávateľa a Objednávateľ znáša aj zvýšené náklady na odstránenie takej vady. V takom prípade je Zhotoviteľ povinný požiadať Objednávateľa o vydanie pokynu na zmenu Zmluvy. Kontrola vykonaná Objednávateľom nezbavuje Zhotoviteľa žiadnej zodpovednosti.
     3. Všetky archeologické nálezy nájdené na Stavenisku Zhotoviteľ okamžite oznámi Objednávateľovi, ktorý vydá pokyn, ako s nimi má Zhotoviteľ narábať. Ak sa Zhotoviteľ v dôsledku plnenia pokynov Objednávateľa podľa predchádzajúcej vety dostane do omeškania s plnením záväzkov podľa tejto Zmluvy, prípadne mu v dôsledku plnenia týchto pokynov vzniknú dodatočné náklady zmluvné strany budú postupovať podľa ustanovení tohto článku Zmluvy.
     4. Zhotoviteľ je pred začatím výkopových prác alebo iných prác, ktoré by mohli ohroziť jednotlivé podzemné alebo nadzemné vedenia (napríklad kanalizácia, vodovod, telekomunikačné káble, elektrické vedenia, plynovodné potrubia a podobné) povinný oboznámiť sa s umiestnením všetkých existujúcich sietí podľa **bodu 1.9 tejto zmluvy**. Zhotoviteľ pred začatím prác písomne požiada vlastníkov, správcov alebo prevádzkovateľov týchto sietí o ich lokalizáciu/vytýčenie. a v prípade podzemných vedení vyhotoví ručne kopané sondy v potrebnom rozsahu. Náklady spojené s vytyčovaním a vysondovaním sietí ich správcami znáša Zhotoviteľ. Zhotoviteľ je zodpovedný za všetky škody spôsobené ním alebo jeho Subdodávateľmi počas výkonu prác na týchto zariadeniach a takéto škody musí na vlastné náklady bezodkladne odstrániť.
     5. Zhotoviteľ je povinný na vlastné náklady udržiavať na prevzatom Stavenisku a priľahlých komunikáciách, určených na dopravu materiálu poriadok a čistotu a odstraňovať odpady a nečistoty, ktoré vznikli pri vykonávaní jeho prác. Objednávateľovi musí byť umožnený prístup k akejkoľvek časti Diela. Žiadna časť Diela nesmie byť zakrytá bez súhlasu Objednávateľa. Akékoľvek podstatné skutočnosti a okolnosti týkajúce sa vykonávania Diela je Zhotoviteľ povinný konzultovať s Objednávateľom. Objednávateľ je oprávnený vykonávať akékoľvek záznamy v stavebnom denníku. Pre vylúčenie pochybností, žiadny záznam a/alebo schválenie práce zo strany Objednávateľa, nezbavuje Zhotoviteľa žiadnej zodpovednosti alebo povinnosti.
     6. Zhotoviteľ bude na vlastné náklady zodpovedný za zabezpečenie vody, elektriny a všetkých energií a ďalších služieb, ktoré môže pri realizácií Diela potrebovať, ak sa s Objednávateľom nedohodne inak. Všetky náklady na energie znáša Zhotoviteľ.
     7. Zhotoviteľ sa zaväzuje zabezpečiť všetky technologické zariadenia Staveniska a materiály nevyhnutné pre zhotovenie Diela a dopraviť ich na Stavenisko, a to v takom predstihu, aby pred začatím zhotovovania príslušnej časti Diela boli na Stavenisku k dispozícii všetky technologické zariadenia Staveniska a materiály nevyhnutné pre zhotovenie príslušnej časti Diela. Zhotoviteľ je oprávnený skladovať na Stavenisku výlučne len technologické zariadenia Staveniska a materiály určené na realizáciu Diela podľa Zmluvy. Zhotoviteľ zabezpečí ochranu technologických zariadení Staveniska a materiálov pred poškodením alebo zničením a ich skladovanie tak, aby tieto nestratili predpísané, resp. požadované vlastnosti. Zhotoviteľ zodpovedá za súlad všetkých materiálov, ktoré použil na zhotovenie Diela, s príslušnými Právnymi predpismi a Zmluvou. Nebezpečenstvo vzniku škody na materiáloch a Diele znáša výlučne Zhotoviteľ a to až do prevzatia Diela resp. jeho ucelenej časti zo strany Objednávateľa na základe Preberacieho protokolu.
     8. Zhotoviteľ je zodpovedný za nakladanie s odpadmi vrátane stavebných odpadov podľa príslušných ustanovení Právnych predpisov o nakladaní s odpadmi, ktoré vzniknú v súvislosti s plnením tejto Zmluvy. Zhotoviteľ nesie zodpovednosť za plnenie a plní za Objednávateľa aj všetky povinnosti pôvodcu odpadu v zmysle príslušných ustanovení Právnych predpisov. Náklady a zisky v súvislosti s nakladaním s odpadmi sú nákladmi a príjmami Zhotoviteľa a sú zohľadnené v Zmluvnej cene. V prípade ak Objednávateľovi vznikne akákoľvek škoda v dôsledku porušenia povinností Zhotoviteľa podľa tejto Zmluvy alebo zákona o odpadoch v súvislosti s (ne)plnením akýchkoľvek povinností podľa zákona o odpadoch a príslušných vykonávacích predpisov, Zhotoviteľ odškodní Objednávateľa za akékoľvek takéto škody. V prípade ak v súvislosti s realizáciou Diela bude demontovaný akýkoľvek majetok Objednávateľa, ktorý nebude odpadom, tento zostáva majetkom Objednávateľa a Zhotoviteľ ho odovzdá Objednávateľovi. Podrobnosti o evidencii takého majetku a jeho odovzdaní si Zmluvné strany dohodnú osobitne.
     9. Vzhľadom na skutočnosť, že Zhotoviteľ bude vykonávať Dielo za plnej obvyklej prevádzky objektu Objednávateľa, ktorého sa vykonávanie Diela týka, Zhotoviteľ sa zaväzuje počas vykonávania Diela zabezpečiť všetky nevyhnutné opatrenia na dosiahnutie minimálnych obmedzení. Ak sa Dielo realizuje na verejnom priestranstve, Zhotoviteľ sa zaväzuje vykonávať pracovnú činnosť výlučne v čase od 7:00 do 19:00 hod. počas pracovných dní; na výkon práce mimo tejto doby sa vyžaduje predchádzajúci súhlas Objednávateľa.
     10. Škody spôsobené realizáciou Diela nad rozsah Staveniska a vzniknuté na ostatnom majetku Objednávateľa alebo tretích osôb je Zhotoviteľ povinný odstrániť na vlastné náklady uvedením do pôvodného stavu.
     11. Zhotoviteľ je povinný pri realizácii Diela dodržiavať všetky podmienky Povolení, ako aj všetkých vyjadrení a rozhodnutí orgánov štátnej správy a iných organizácií, ktoré sa týkajú realizácie Diela a bude znášať prípadné vzniknuté škody vyplývajúce z nerešpektovania požiadaviek a pokynov uvedených v predmetných vyjadreniach a/alebo rozhodnutiach.
     12. Materiály, stavebné diely a výrobky zabezpečované Zhotoviteľom musia byť v súlade s požiadavkami na materiály, stavebné diely a parametre výrobkov uvedených v Požiadavkách Objednávateľa, a/alebo Právnych predpisoch podľa príslušných ustanovení zákona platného v čase realizácie Diela. Zhotoviteľ je povinný odovzdať certifikáty všetkých takýchto materiálov, stavebných dielov a výrobkov Objednávateľovi na schválenie najneskôr 30 dní pred zabudovaním materiálov a zariadení do Diela. Objednávateľ sa k predloženým certifikátom písomne vyjadrí do 7 dní odo dňa ich obdržania. Zhotoviteľ nesmie zabudovať do Diela žiadne materiály, stavebné diely alebo výrobky bez súhlasu Objednávateľa. Predmetné odovzdanie a následné schválenie môže byť zapísané a odsúhlasené aj formou zápisu v stavebnom denníku.
     13. Zhotoviteľ zodpovedá Objednávateľovi za škodu spôsobenú nelegálnym zamestnávaním. Akékoľvek porušenie zákona č. 82/2005 Z. z. o nelegálnej práci a nelegálnom zamestnávaní sa považuje za podstatné porušenie Zmluvy.
     14. Pre vylúčenie pochybností, podmienkami vykonania Diela uvedenými v tomto bode nie sú dotknuté ostatné podmienky uvedené v ostatných častiach Zmluvy, najmä v Požiadavkách Objednávateľa.
  3. **Dokumentácia zhotoviteľa**
     1. Zhotoviteľ vypracuje a bude zodpovedný za všetku Dokumentáciu Zhotoviteľa, ktorú je povinný zhotoviť podľa tejto Zmluvy (nevynímajúc Právne predpisy) a za jej súlad s touto Zmluvou (nevynímajúc Právne predpisy). Pokiaľ táto Zmluva neustanovuje vo vzťahu k určitej časti Dokumentácie Zhotoviteľa inak, Zhotoviteľ je povinný odovzdať finálne znenie (po príslušnom preskúmaní zo strany Objednávateľa v prípadoch, v ktorých sa vyžaduje) akejkoľvek Dokumentácie Zhotoviteľa v počte a vo formátoch uvedených v Požiadavkách Objednávateľa, Ponuke Zhotoviteľa alebo definovaných touto Zmluvou.
     2. Zhotoviteľ vypracováva Dokumentáciu Zhotoviteľa priebežne bezodkladne po nadobudnutí účinnosti tejto Zmluvy tak, aby príslušné časti Dokumentácie Zhotoviteľa vyhotovil, dokončil a/alebo odovzdal Objednávateľovi v súlade s touto Zmluvou a/alebo Právnymi predpismi, či Ponukou Zhotoviteľa, najneskôr však spolu so žiadosťou o vydanie Preberacieho protokolu k Dielu resp. podľa okolností jeho časti, pokiaľ v tejto Zmluve výslovne nie je uvedené inak. Ďalšie podrobnosti môžu ustanovovať Požiadavky Objednávateľa.
  4. **Pokyny Objednávateľa**
     1. Objednávateľ je oprávnený Zhotoviteľovi vydávať pokyny, ktoré sa Zhotoviteľ zaväzuje splniť a dodržať, pričom sa uplatňujú podmienky uvedené nižšie.
     2. Zhotoviteľ je povinný plniť iba pokyny vydané Objednávateľom alebo inou osobou Objednávateľa, ktorú Objednávateľ písomne oznámil Zhotoviteľovi.
     3. Zhotoviteľ je vždy povinný konať v súlade s pokynmi Objednávateľa a nie je oprávnený sa od týchto pokynov odchýliť, ibaže:
        1. obdrží predchádzajúci písomný súhlas Objednávateľa,
        2. je také odchýlenie nevyhnutné urobiť v prípade bezprostredne hroziacej ujmy a stavu núdze na ochranu záujmov Objednávateľa a získanie predchádzajúceho písomného súhlasu Objednávateľa nie je možné rozumne vyžadovať alebo
        3. sú tieto pokyny Objednávateľa v rozpore so Zmluvou.
     4. Zhotoviteľ je povinný bezodkladne Objednávateľa písomne upozorniť na nevhodnosť pokynov Objednávateľa, ak Zhotoviteľ môže túto nevhodnosť zistiť pri vynaložení odbornej starostlivosti. Taktiež je povinný Objednávateľa písomne upozorniť, ak sú tieto pokyny Objednávateľa v rozpore s Právnymi predpismi, inak bude zodpovedný za škodu spôsobenú splnením takéhoto pokynu Objednávateľa.
     5. V prípade oznámenia Zhotoviteľa o nevhodnosti pokynu Objednávateľa Objednávateľ do desiatich (10) pracovných dní písomne oznámi Zhotoviteľovi, či na vydanom pokyne trvá alebo nie. Pokiaľ Objednávateľ Zhotoviteľovi písomne oznámi, že na pokyne trvá napriek písomnému oznámeniu Zhotoviteľa o nevhodnosti pokynu, Zhotoviteľ bude povinný takýto pokyn Objednávateľa splniť, nebude však zodpovedný za prípadnú škodu spôsobenú splnením takéhoto pokynu Objednávateľa. Ak Objednávateľ neoznámi Zhotoviteľovi vo vyššie uvedenej lehote, že trvá na svojom pokyne, má sa za to, že Objednávateľ netrvá na splnení takéhoto pokynu Objednávateľa a Zhotoviteľ tento pokyn Objednávateľa nesplní.
     6. Zhotoviteľ upozorní Objednávateľa vždy, keď je pravdepodobné, že sa realizácia Diela omešká alebo preruší, ak nevhodný pokyn Objednávateľa prekáža v riadnom vykonávaní Diela alebo ak pokyn Objednávateľa nebude vydaný v primeranom čase v zmysle Zmluvy. Toto upozornenie musí obsahovať podrobnosti o predmetnom pokyne Objednávateľa, podrobnosti o tom, prečo a dokedy by mal byť vydaný, a podrobnosti o povahe a rozsahu omeškania.
     7. V prípade, ak Zhotoviteľ oznámi Objednávateľovi, že pokyn má mať dopad na Lehotu plnenia a/alebo na Zmluvnú cenu Zhotoviteľ bezodkladne najneskôr však do desiatich (10) dní Objednávateľovi doručí návrh na zmenu podľa bodu 2.5 tejto Zmluvy.
     8. Ak Zhotoviteľovi vznikne omeškanie, ako dôsledok toho, že Objednávateľ nevydal pokyn v čase dohodnutom v tejto Zmluve, alebo boli práce prerušené v dôsledku nevhodného pokynu, ktorý je špecifikovaný v upozornení s priloženými podrobnosťami, Zhotoviteľ bude mať nárok na predĺženie termínu plnenia oproti pôvodným termínom v dôsledku každého takého omeškania a nárok na úhradu nákladov spojených s omeškaním alebo prerušením realizácie Diela. V takom prípade sa postupuje podľa bodu 2.5 tejto Zmluvy a Zhotoviteľ doručí Objednávateľovi návrh na zmenu Zmluvy.
     9. Pokiaľ si niektorá záležitosť počas vykonávania Diela vyžaduje vyjadrenie alebo stanovisko Objednávateľa, Zhotoviteľ môže požiadať o vydanie pokynu Objednávateľa. Objednávateľ je povinný vydať pokyn do piatich (5) pracovných dní odo dňa, kedy Zhotoviteľ o vydanie pokynu požiadal.
  5. **Zmeny a úpravy**
     1. Objednávateľ je oprávnený navrhnúť uskutočnenie zmien formou žiadosti o predloženie návrhu uskutočnenia zmeny Zhotoviteľovi. Zhotoviteľ nevykoná žiadnu zmenu Diela, pokiaľ Objednávateľ návrh zmeny neschváli. Pokiaľ tak vyplýva z tejto Zmluvy, môže návrh na zmenu Zmluvy predložiť Objednávateľovi aj priamo Zhotoviteľ bez výzvy Objednávateľa.
     2. Každá zmena môže zahŕňať najmä:
        1. zmeny v množstvách ktorejkoľvek položky prác zahrnutých v Zmluve;
        2. zmeny v kvalite a iných vlastnostiach niektorej položky prác,
        3. vynechanie niektorej práce,
        4. akúkoľvek dodatočnú prácu, dodávku (materiál, výrobok, služba), alebo
        5. zmenu Harmonogramu prác.
     3. Ak nie je ďalej uvedené inak, návrhy uskutočnenia zmeny podľa tohto bodu 2.5 Zmluvy budú vypracované na náklady Zhotoviteľa a budú obsahovať údaje uvedené v bode 2.5.písmeno f) tejto Zmluvy.
     4. Keď Objednávateľ požiada Zhotoviteľa o návrh zmeny alebo kedykoľvek je tak povinný alebo oprávnený Zhotoviteľ urobiť podľa tejto Zmluvy sám, predloží Zhotoviteľ bez zbytočného odkladu, najneskôr však do desiatich (10) dní od obdržania žiadosti Objednávateľa o predloženie návrhu uskutočnenia zmeny Objednávateľa návrh na uskutočnenie zmeny alebo oznámenie (s uvedením odôvodneného vysvetlenia), že nie je schopný včas zabezpečiť vypracovanie návrhu zmeny, alebo taká zmena nie je uskutočniteľná alebo nie je vhodná a mohla by negatívne ovplyvniť realizáciu alebo prevádzkovanie Diela.
     5. Ak si vyžaduje vypracovanie návrhu uskutočnenia zmeny preukázateľne dlhšiu dobu ako desať (10) dní, oznámi to Zhotoviteľ bezodkladne Objednávateľovi.
     6. Návrh uskutočnenia zmeny bude obsahovať nasledujúce údaje:
        1. popis navrhovaných prác a dodávok, ktoré je treba vykonať/vynechať a/alebo upraviť;
        2. ak má tento návrh mať vplyv na Harmonogram prác tak upravený Harmonogram prác (vrátane oboznámenia Objednávateľa o možných negatívnych dôsledkoch na Dielo a na určený čas jeho vykonania vyplývajúcich z požadovanej zmeny rozsahu Diela, ak také sú); v prípade zmeny rozsahu vykonávaného Diela vo forme „naviac prác“ v súhrnnej výške do 5 % zo Zmluvnej ceny sa Zhotoviteľ zaväzuje vykonať takéto zmeny bez vplyvu na Lehotu plnenia; a
        3. ak má tento návrh mať vplyv na Zmluvnú cenu, tak návrh Zhotoviteľa na ocenenie (pozitívne či negatívne) zmeny.
     7. Každá zmena bude ocenená v súlade s nasledovným postupom:
        1. ak sa oceňovaná práca resp. plnenie zhoduje s označením položky uvedenej v Rozpočte Zmluvnej ceny pri ocenení tejto časti zmeny sa vždy použije položka práce, materiálu, výrobku, resp. plnenia ako je táto cena uvedená v Rozpočte Zmluvnej ceny;
        2. ak sa práca resp. plnenie nie úplne zhoduje s označením žiadnej položky v Rozpočte Zmluvnej ceny, tak sa použije položka za podobnú prácu určenú Objednávateľom;
        3. ak návrh na zmenu obsahuje položku práce a dodávok, pre ktorú Rozpočet Zmluvnej ceny neustanovuje žiadnu jednotkovú cenu, použije sa iná vhodná jednotková cena pre položku práce podobného charakteru vykonávanú za podobných podmienok určenú dohodou Zmluvných strán. Ceny uvedené v týchto cenníkoch sú maximálne a rozhodujúca je vždy nižšia cena.
     8. Objednávateľ bez zbytočného odkladu po obdržaní návrhu na zmenu tento návrh posúdi a písomne vyhotoví o tom správu v ktorej uvedie, že k návrhu zmeny nemá pripomienky alebo k návrhu vznesie pripomienky a vráti ho Zhotoviteľovi bezodkladne na vykonanie opravy, doplnenia alebo prepracovania. V prípade pripomienok Objednávateľa je Zhotoviteľ povinný bezodkladne predložiť opravený, doplnený alebo prepracovaný návrh uskutočnenia zmeny.
     9. Každý pokyn na uskutočnenie zmeny bude po tom, ako Objednávateľ uvedie, že k nemu nemá pripomienky, predložený na schválenie a podpis Objednávateľovi. Po schválení a podpise návrhu na uskutočnenie zmeny zo strany Objednávateľa bude tento návrh predložený na podpis Zhotoviteľovi. V prípade, ak sa návrh na uskutočnenie zmeny bude zhodovať s návrhom, ktorý predložil Zhotoviteľ, Zhotoviteľ bude povinný takýto návrh podpísať. Takto vydaný pokyn na uskutočnenie zmeny následne potvrdený písomne Zhotoviteľom, predstavuje dodatok k Zmluve. Zhotoviteľ je následne povinný realizovať všetky svoje činnosti podľa Zmluvy so zohľadnením zmien. Zhotoviteľ je povinný viesť podrobnú evidenciu navrhovaných, odmietnutých a odsúhlasených zmien po celú dobu trvania zmluvy t. j. až do vydania záverečnej faktúry na základe Protokolu o úplnom vyhotovení Diela.
     10. Až do podpisu návrhu na zmenu podľa bodu 2.5 písmeno i) zo strany Objednávateľa, Zhotoviteľ nesmie zastaviť žiadne práce na Diele a je povinný pokračovať v plnení Zmluvy v existujúcom rozsahu a podmienkach, pokiaľ takéto plnenie nemôže mať dopad na budúce plnenie podľa prerokovávaného návrhu na zmenu alebo pokiaľ nemôže inak negatívne ovplyvniť postup prác, Zmluvnú cenu a/alebo Harmonogram prác. V opačnom prípade na takúto skutočnosť Zhotoviteľ Objednávateľa upozorní a vyžiada si od Objednávateľa pokyn podľa bodu 2.4 tejto Zmluvy. V takom prípade Objednávateľ pokynom určí, či má Zhotoviteľ:
         1. pozastaviť práce a počkať na potvrdenie návrhu na zmenu,
         2. či má pokračovať v pôvodnom rozsahu prác,
         3. či má pokračovať v prácach podľa prerokovávaného návrhu na zmenu alebo
         4. Objednávateľ rozhodne inak.
     11. Pre vylúčenie pochybností platí, že v prípade pokynu na zmenu podľa bodu 2.4 a/alebo v prípade inej zmeny Zmluvy, ktorou budú niektoré práce vynechané alebo inak dôjde k zúženiu prác alebo Diela, Zhotoviteľovi v rozsahu týchto menej prác zaniká právo aj povinnosť tieto práce vykonať, Zhotoviteľ nebude mať nárok na ich zaplatenie a nebude mať v dôsledku zúženia rozsahu prác a/alebo Diela nárok na úhradu ušlého zisku ani inej škody.
     12. Zmluvné strany berú na vedomie a rešpektujú, že Zmluvu možno zmeniť počas jej trvania bez nového verejného obstarávania za podmienok stanovených § 18 zákona č. 343/2015 Z. z. o verejnom obstarávaní a o zmene a doplnení niektorých zákonov. O každej zmene rozsahu vykonávania Diela uzatvoria Zmluvné strany písomný dodatok k tejto Zmluve.

**Článok III**

**Miesto a lehota realizácie Diela**

* 1. Miestom realizácie Diela je:
     1. Lokalita A: ul. Gemerská, MČ Košice – Juh, Zvýraznenie chodca na priechode pre chodcov, MČ Košice - Juh, ul. Gemerská, priechod č.8A (pri SOŠ)*,*
     2. Lokalita B: ul. Gemerská, MČ Košice – Juh, Zvýraznenie chodca na priechode pre chodcov, MČ Košice - Juh, ul. Gemerská, priechod č.8B (zastávka MHD)*,*
     3. Lokalita C: ul. Gemerská, MČ Košice – Juh, Zvýraznenie chodca na priechode pre chodcov, MČ Košice - Juh, ul. Gemerská, priechod č.8C (za križovatkou Ostrovského).

Pre Lokality A–C bolo vydané spoločné stavebné povolenie. Miesto realizácie v týchto lokalitách je na pozemkoch C KN parcely čísla: 3698/376, 3698/2, 3698/378, 3698/380, 3698/377, 3698/379, 3698/381, 3698/389, 3698/397, 3698/398, 3698/399, 3698/391 a 3431/2 katastrálne územie Južné Mesto.

* + 1. Lokalita D: ul. Ázijská trieda, MČ Košice – Sídlisko Ťahanovce, zvýraznenie chodca na priechode pre chodcov na ulici Ázijská trieda (Hanojská–Havanská), pozemky C KN parcely čísla: 2649 a 2648 katastrálne územie Nové Ťahanovce,
    2. Lokalita E: ul. Berlínska 14-22, MČ Košice – Sídlisko Ťahanovce, Verejné osvetlenie priestoru Berlínska 14-22, dvorná časť od Maďarskej ulice, pozemky C KN parcely čísla: 3704, 3702, 3724/4, 3705/1, 3658/9, 3659/1 a pozemky KN-E parcely čísla: 2597/501, 2595, 2596 a 2592 katastrálne územie Nové Ťahanovce,
    3. Lokalita F: ul. Ovručská, MČ Košice – Dargovských hrdinov, Doplnenie svetelných bodov v lokalite MČ Košice-Dargovských hrdinov (Verejné osvetlenie častí chodníkov na ulici Ovručská - pod oporným múrom), pozemky C KN parcely čísla: 2858/1, 2878 a 2874 katastrálne územie Furča,
    4. Lokalita G: ul. Fábryho, MČ Košice – Dargovských hrdinov, Doplnenie svetelných bodov v lokalite MČ Košice-Dargovských hrdinov (Verejné osvetlenie častí chodníkov od zastávky MHD Fábryho k OC LIDL), pozemky C KN parcely čísla: 2159, 2156, 2155, 2157 a 3661/1 katastrálne územie Furča.
  1. Zhotoviteľ sa zaväzuje Dielo zrealizovať najneskôr do stodvadsať (120) dní odo dňa nadobudnutia účinnosti tejto Zmluvy (ďalej len „**Lehota plnenia**“) tak, aby vyhovovalo funkčným skúškam podľa Článku VI tejto Zmluvya bolo spôsobilé na preberacie konanie podľa Článku VII tejto Zmluvy.
  2. Ak ďalej nie je uvedené inak, Zhotoviteľ bude mať nárok na predĺženie Lehoty plnenia, resp. predĺženie inej lehoty podľa tejto Zmluvy pokiaľ jeho oneskorenie bude spôsobené niektorou z nasledovných okolnosti:
     1. príčina, ktorá dáva Zhotoviteľovi nárok na predĺženie Lehoty plnenia (vykonania Diela) resp. predĺženie inej lehoty podľa niektorého z bodov tejto Zmluvy a/alebo Právnych predpisov;
     2. omeškanie, obmedzenie alebo iná príčina, za ktorú nesie zodpovednosť Objednávateľ, ktorá je priamou príčinou omeškania Zhotoviteľa;
     3. dôvody Vyššej moci, ktoré sú priamou príčinou omeškania Zhotoviteľa. Zhotoviteľ nezodpovedá podľa tejto Zmluvy za nároky, škody, straty a náklady v prípadoch, kedy ich vznik možno pričítať okolnosti Vyššej moci. Za okolnosť Vyššej moci sa má namysli taká okolnosť, pri ktorej sú kumulatívne splnené všetky nižšie uvedené znaky:
        1. je mimo kontroly Zmluvnej strany;
        2. proti jej vzniku sa Zmluvná strana nemohla primerane zabezpečiť;
        3. Zmluvná strana sa jej po jej vzniku nemohla primerane vyhnúť alebo ju prekonať; a zároveň
        4. Zmluvná strana ju v čase uzavretia tejto Zmluvy objektívne nemohla predvídať, pričom sa môže jednať najmä, nie však výlučne o vojnu, vojnový stav, terorizmus, vzburu, prevrat, prírodné katastrofy ako zemetrasenie, hurikán, vulkanická činnosť a podobné okolnosti (okolnosti podľa tohto bodu ďalej aj ako „Vyššia moc“).
     4. pokyn Objednávateľa, pokiaľ je takýto pokyn priamou príčinou omeškania a na túto skutočnosť bol Objednávateľ zo strany Zhotoviteľa upozornený;
     5. dôvody nepredvídateľné (ktoré nie sú primerane predvídateľné skúseným Zhotoviteľom k dátumu na predloženie Ponuky Zhotoviteľa vo verejnom obstarávaní) fyzických podmienok predstavujúce prírodné fyzické podmienky a umelé fyzické prekážky a znečisťujúce látky, s ktorými sa Zhotoviteľ stretne na Stavenisku   
        v priebehu realizácie Diela, vrátane geologických a hydrologických podmienok, s výnimkou klimatických podmienok;
     6. rozhodnutie, nekonanie alebo konanie orgánu verejnej správy, ktoré bráni Zhotoviteľovi vo vykonávaní Diela, alebo ktoré je predpokladom vykonávania Diela, ak vznik alebo trvanie prekážky nebol spôsobený konaním alebo opomenutím Zhotoviteľa;
  3. V prípade, že Zmluva výslovne ustanovuje určité obmedzenia pri výkone pracovnej činnosti (napr. obmedzenie pracovnej doby, výkon pracovnej činnosti počas prevádzky objektu a pod.), Zhotoviteľ ubezpečuje Objednávateľa, že uvedené nebráni vykonaniu Diela v Lehote plnenia a s ohľadom na vyššie uvedené bude svoje činnosti plánovať a koordinovať tak, aby bolo Dielo dokončené riadne a včas.
  4. Zhotoviteľ začne realizáciu Diela po prevzatí staveniska v zmysle bodu 5.7 tejto Zmluvy tak skoro, ako je to primerane možné ihneď po nadobudnutí účinnosti tejto Zmluvy tak, aby Dielo dokončil v Lehote plnenia. Zmluvné strany si písomne dohodnú harmonogram realizácie Diela.
  5. Zhotoviteľ oznámi ukončenie realizácie Diela, prípadne zrealizovaného rozsahu (logického funkčného celku) Objednávateľovi, ktorý zvolá preberacie konanie za účasti zástupcov oboch Zmluvných strán podľa Článku VII tejto Zmluvy.
  6. Dodržanie Lehoty plnenia zo strany Zhotoviteľa je závislé od riadneho a včasného spolupôsobenia **Objednávateľa dohodnutého v tejto Zmluve. Po dobu omeškania Objednávateľa s poskytnutím** spolupôsobenia nie je Zhotoviteľ v omeškaní so splnením záväzku.
  7. Zhotoviteľ je povinný ihneď písomne oboznámiť Objednávateľa zápisom do stavebného denníka o vzniku akejkoľvek udalosti, ktorá bráni alebo sťažuje vykonanie diela s dôsledkom hroziaceho omeškania termínu plnenia.
  8. Ak Zhotoviteľ zrealizuje Dielo, resp. jeho dohodnutú časť a pripraví ho na odovzdanie pred dohodnutým termínom plnenia, Objednávateľ sa zaväzuje Dielo prevziať aj v skoršom ponúknutom termíne, bez nároku Zhotoviteľa na finančné zvýhodnenie.
  9. Ak Zhotoviteľ pre prekážky na strane Objednávateľa alebo v dôsledku okolností, ktoré nebolo možné predvídať v čase uzavretia tejto Zmluvy (vyššia moc bod 3.3 písmeno c) tejto Zmluvy – napr. vojna, štrajk, prírodná katastrofa, nepriaznivé poveternostné podmienky a pod., ktoré sú v rozpore s technologickými postupmi a podmienkami pre jednotlivé zabudované systémy na stavbe) nebude môcť plynule alebo vôbec vykonávať práce na realizácii Diela, termín ukončenia prác sa predĺži o počet dní, počas ktorých sa nemohli realizovať práce na Diele alebo jeho časti. O dobu zdržania sa predĺži Lehota plnenia. Uvedená skutočnosť bude zapísaná v stavebnom denníku.

**Článok IV**

**Zmluvná cena a platobné podmienky**

* 1. Zmluvná cena za plnenie predmetu Zmluvy je stanovená v súlade so zákonom č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon o cenách, a to dohodou Zmluvných strán na základe cenovej ponuky Zhotoviteľa predloženej v Súťaži.
  2. Celková Zmluvná cena za vyhotovenie Diela a za všetky súvisiace plnenia podľa tejto Zmluvy je nasledovná:

|  |  |  |
| --- | --- | --- |
| Lokalita A: ul. Gemerská A, MČ Košice – Juh | Cena bez DPH: | ............................. Eur |
| Lokalita B: ul. Gemerská B, MČ Košice – Juh | Cena bez DPH: | ............................. Eur |
| Lokalita C: ul. Gemerská C, MČ Košice – Juh | Cena bez DPH: | ............................. Eur |
| Lokalita D: ul. Ázijská trieda, MČ Košice – Sídlisko Ťahanovce | Cena bez DPH: | ............................. Eur |
| Lokalita E: ul. Berlínska, MČ Košice – Sídlisko Ťahanovce | Cena bez DPH: | ............................. Eur |
| Lokalita F: ul. Ovručská, MČ Košice – Dargovských hrdinov | Cena bez DPH: | ............................. Eur |
| Lokalita G: ul. Fábryho, MČ Košice – Dargovských hrdinov | Cena bez DPH: | ............................. Eur |
| **Cena celkom** | **Cena bez DPH:** | **............................. Eur** |
|  | **23% DPH:** | **............................. Eur** |
|  | **Cena s DPH:** | **............................. Eur** |

(ďalej len „**Zmluvná cena**“).

V prípade, ak Zhotoviteľ nie je platcom DPH a v priebehu realizácie Diela sa stane platcom DPH, zaväzuje sa, že dohodnutú cenu neprekročí. Zhotoviteľ je povinný dovtedy nevyfakturovanú časť ceny znížiť o výšku DPH. K faktúram bude uplatnená DPH v zmysle aktuálnej výšky podľa prislúchajúceho platného právneho predpisu.

* 1. Zmluvná cena je paušálna suma a je totožná s cenou, ktorú Zhotoviteľ predložil vo svojej Ponuke. Zmluvná cena je premietnutá v položkovitom rozpočte (Výkaz – výmer), ktorý tvorí neoddeliteľnú súčasť Zmluvy ako jej Príloha č. 1a, Príloha č. 1b, Príloha č. 1c, Príloha č. 1d, Príloha č. 1 e, Príloha č. 1f a Príloha č. 1g. Zmluvná cena je platná počas celej doby trvania Zmluvy bez nároku na jej úpravy a zahŕňa všetky náklady nevyhnutné na riadne navrhnutie, vyhotovenie a dokončenie Diela a odstránenie všetkých vád, a zahŕňa v sebe všetky ostatné plnenia v rozsahu a na základe tejto Zmluvy, iných požiadaviek Objednávateľa a Ponuky. Zmluvná cena pokrýva všetky zmluvné záväzky a všetky povinnosti nevyhnutné pre riadne navrhnutie, vyhotovenie a dokončenie Diela, vrátane všetkých materiálov, súčiastok, dielov, cla, daní, personálneho zabezpečenia, zaškolenia, vykonanie funkčných skúšok vrátane materiálov, likvidáciu odpadu vzniknutého činnosťou Zhotoviteľa, poistenia počas výkonu prác, dopravu a akékoľvek iné poplatky, ktoré bude nutné vynaložiť podľa tejto Zmluvy.
     1. Úhrada Zmluvnej ceny za vykonané práce bude Objednávateľom realizovaná bezhotovostným spôsobom na základe Zhotoviteľom vystavenej faktúry. Zhotoviteľ je oprávnený vystaviť faktúru na základe podpísaného preberacieho protokolu zástupcami oboch Zmluvných strán a skutočne zrealizovaného rozsahu alebo časti tejto Zmluvy. Podpísaný protokol je neoddeliteľnou súčasťou faktúry. Zhotoviteľ môže vystavovať a predkladať faktúry po ukončení logického funkčného celku, ktorý je definovaný ako prvok sústavy verejného osvetlenia, ktorý prešiel funkčnými skúškami a Zhotoviteľ preukáže, že je spôsobilý a pripravený pre riadnu prevádzku v zmysle Článku VI  a Článku VII tejto Zmluvy alebo prvok sústavy verejného osvetlenia je definovaný ako časť diela, ktorú je možné používať v riadnej prevádzke alebo logické funkčné celky budú definované pri odovzdaní staveniska a bude o tom vyhotovený záznam.
  2. Splatnosť faktúry podľa tejto Zmluvy je 30 dní od doručenia faktúry bez nedostatkov do sídla Objednávateľa v zmysle tejto Zmluvy.
  3. Faktúra musí byť vystavená v súlade s § 74 zákona č. 222/2004 Z. z. o dani z pridanej hodnoty v znení neskorších predpisov. Zmluvné strany budú pri fakturácii podľa tejto Zmluvy dodržiavať ustanovenia zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov, v platnom znení, pokiaľ im z tohto zákona takáto povinnosť vyplýva.
  4. Ktorákoľvek faktúra vystavená na základe tejto Zmluvy musí obsahovať náležitosti podľa zákona č. 222/2004 Z. z. o dani z pridanej hodnoty v znení neskorších predpisov vrátane aplikácie § 69 ods. 12 písm. j) upravujúceho prenos daňovej povinnosti v prípade dodania stavebných prác vrátane dodania stavby alebo jej časti, ktoré patria do sekcie F osobitného predpisu (štatistická klasifikácia produktov podľa činnosti - klasifikácia CPA). Faktúra musí obsahovať aj odvolávku na číslo tejto Zmluvy a popis plnenia v zmysle predmetu Zmluvy. Ak faktúra nebude obsahovať vyššie uvedené údaje alebo k nej nebudú priložené prílohy, alebo ak nebude obsahovať správne údaje, Objednávateľ je oprávnený takúto faktúru vrátiť Zhotoviteľovi spolu s označením nedostatkov, pre ktoré bola vrátená. V tomto prípade sa plynutie lehoty splatnosti takejto faktúry prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry do sídla Objednávateľa.
  5. Zmluvné strany sa dohodli, že v prípade, ak sa stavba nebude z akéhokoľvek dôvodu realizovať, Zhotoviteľovi nevzniká právo na žiadne plnenie voči Objednávateľovi, a to najmä právo na odplatu, alebo ušlý zisk alebo zmluvnú pokutu alebo iný typ plnenia. Cena diela bude upravená pokiaľ sa počas zhotovovania diela zmení rozsah diela, z dôvodu naviac prác nevyhnutných pre plnenie zmluvy, prípadne zníženia rozsahu diela (menej práce).
  6. V prípade nutnosti realizácie naviac prác a dodávok je Zhotoviteľ povinný upozorniť Objednávateľa včas na potrebu realizácie naviac prác a vyžiadať si jeho súhlas na realizáciu týchto naviac prác. Tento súhlas s naviac prácami musí byť písomný. Vykonanie prípadných naviac prác bude Zhotoviteľ účtovať za jednotkové ceny, ktoré sú uvedené vo výkazoch-výmer stavieb podľa bodu 4.3 tejto Zmluvy. V prípade, že niektoré naviac práce sa týmto spôsobom nedajú oceniť, použije sa vzájomne odsúhlasená kalkulácia, ktorej návrh vypracuje Zhotoviteľ.
  7. Za menej práce sa budú považovať stavebné práce a dodávky, ktoré Zhotoviteľ nevykoná z dôvodu, že v priebehu zhotovovania diela sa ukáže ich nepotrebnosť. Tieto nevykonané stavebné práce budú predmetom odpočtu z ceny diela.
  8. Cena diela môže byť zmenená len v prípadoch a spôsobom uvedeným v tomto článku a to formou dodatkov.
  9. K vykonaniu naviac prác alebo dodávok Zhotoviteľ pristúpi bezodkladne po nadobudnutí účinnosti dodatku k tejto Zmluve, ktorý bude uzatvorený v súlade s bodom 4.10 tohto článku Zmluvy a bude podpísaný oboma zmluvnými stranami. Ak tieto naviac práce budú mať vplyv na zmenu termínu splnenia záväzku, predmetom dodatku bude aj zmena termínu zhotovenia Diela.

**Článok V**

**Podmienky vykonania diela**

* 1. Zhotoviteľ sa zaväzuje realizovať Dielo vo vlastnom mene a na vlastnú zodpovednosť v súlade s projektovou dokumentáciou, na základe podmienok právoplatného stavebného povolenia, podľa platných STN, technologických postupov, všeobecne záväzných technických požiadaviek na stavbu, platných právnych, prevádzkových a bezpečnostných predpisov, ktoré sú platné na území Slovenskej republiky. Zhotoviteľ sa bude riadiť východiskovými podkladmi Objednávateľa, zápismi a dohodami oprávnených pracovníkov zmluvných strán, ako aj rozhodnutiami a vyjadreniami dotknutých orgánov štátnej správy a pri plnení Diela postupovať s odbornou starostlivosťou.
  2. Zhotoviteľ je povinný pri dodávaní Diela dodržiavať a akceptovať všetky náležitosti a pravidlá Objednávateľa v súlade s platnými predpismi, predovšetkým u časti Diela, ktoré má povahu informačných technológií, ak také sú (riadiace systémy verejného osvetlenia a ďalších prvkov Diela, ktoré sa stanú súčasťou informačného systému Objednávateľa) so zákonom č. 95/2019 Z. z. o informačných technológiách vo verejnej správe v znení neskorších predpisov (najmä tak, aby bol dodržaný postup v zmysle § 15 a § 20 zákona) a zákonom č. 69/2018 Z. z. o kybernetickej bezpečnosti (najmä tak, aby bol dodržaný postup v zmysle § 19 zákona). **Zhotoviteľ najmä**:
     1. zabezpečí dokumentáciu vývoja a testovania vrátane používateľskej dokumentácie a administrátorskej dokumentácie,
     2. doplní bezpečnostné požiadavky na informačný systém verejnej správy a predloží správcovi (t. j. Objednávateľovi) návrh bezpečnostných opatrení na naplnenie bezpečnostných požiadaviek pre prostredie, v ktorom bude informačný systém verejnej správy prevádzkovaný minimálne v rozsahu ustanovenom vyhláškou Úradu podpredsedu vlády Slovenskej republiky pre investície a informatizáciu č. 179/2020 Z. z., ktorou sa ustanovuje spôsob kategorizácie a obsah bezpečnostných opatrení informačných technológií verejnej správy,
     3. preukázateľne odstráni alebo znemožní používanie funkcie informačného systému verejnej správy, ktoré by jemu alebo tretej strane umožňovalo získať neoprávnený prístup do tohto systému a k údajom, ktoré obsahuje.
  3. Ak je to relevantné, Zhotoviteľ informačného systému a siete, ktorá bude zaradená pod základnú službu Objednávateľa, doplní bezpečnostné požiadavky na informačný systém a sieť, a predloží prevádzkovateľovi základnej služby (t. j. Objednávateľovi) návrh bezpečnostných opatrení na naplnenie bezpečnostných požiadaviek podľa vyhlášky Národného bezpečnostného úradu č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení.
  4. Predmetom plnenia podľa tejto Zmluvy je výslovne aj udelenie licencií/sublicencií k počítačovým programom (ak také sú) dodaným Objednávateľovi v zmysle tejto Zmluvy.
  5. Zhotoviteľ sa zaväzuje, že zabezpečí akékoľvek a všetky potrebné licencie či iné súhlasy od akýchkoľvek, výrobcov a prevádzkovateľov systémov, softwarov (ak také sú), zariadení Diela, či akýchkoľvek iných osôb, potrebné pre prevádzkovanie Diela.
  6. Objednávateľ prevzatím Diela nepreberá žiadnu zodpovednosť za prípadne porušenie akýchkoľvek majetkových a/alebo autorských a priemyselných práv tretích osôb Zhotoviteľom v súvislosti s plnením tejto Zmluvy.
  7. Objednávateľ zápisom do stavebného denníka odovzdá stavenisko Zhotoviteľovi do 5-tich pracovných dní odo dňa nadobudnutia účinnosti tejto Zmluvy tak, aby Zhotoviteľ mohol na ňom začať práce v súlade s podmienkami tejto Zmluvy. Objednávateľ sa zaväzuje a zápisom do stavebného denníka odovzdá Zhotoviteľovi stavenisko pre vykonávanie prác zbavené práv tretích osôb. Staveniskom sa rozumie pozemok, na ktorom Zhotoviteľ vykoná práce súvisiace so zhotovením Diela. V zápise o odovzdaní a prevzatí staveniska zbaveného práv tretích osôb budú uvedené všetky doklady, rozhodnutia, povolenia, vyjadrenia odovzdávané Zhotoviteľovi a bude jednoznačne vymedzený rozsah odovzdávaného staveniska.
  8. Zhotoviteľ je povinný odo dňa odovzdania staveniska viesť stavebný denník.   
     Do stavebného denníka s dvoma (2) prepismi sa zapíšu všetky skutočnosti, vyplývajúce z tejto Zmluvy. Stavebný denník musí byť počas realizácie Diela na stavbe neustále prístupný.
  9. Zhotoviteľ je povinný odo dňa odovzdania staveniska evidovať a uchovávať fotodokumentáciu z priebehu prác zoradenú chronologicky.
  10. Záznamy v stavebnom denníku, ktoré majú vplyv na rozsah stavebných prác, cenu Diela, čas plnenia, prípadne ďalšie záväzky tejto Zmluvy, budú slúžiť ako podklad   
      pre vypracovanie prípadných písomných dodatkov k tejto Zmluve.
  11. Modernizované RVO (ak také sú) budú implementované do spoločného funkčného riadiaceho systému, z ktorého budú podľa potreby riadené a ovládané. Zhotoviteľ v plnej miere zodpovedá za plnú súčinnosť a kompatibilitu dodaných prvkov rozvádzača so systémom riadenia. V prípade, že sa pri prevádzke preukáže nedodržanie podmienky podľa predchádzajúcej vety, je Zhotoviteľ povinný bezodkladne zaistiť nápravu v plnom rozsahu a na vlastné náklady.
  12. Zhotoviteľ je povinný udržiavať na prevzatom stavenisku poriadok a čistotu. Je povinný odstraňovať odpady a nečistoty vzniknuté z jeho prác a je povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia, ako aj protipožiarne opatrenia, vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.
  13. V prípade výskytu nepredvídateľných okolností, tieto Zhotoviteľ bezodkladne písomne oznámi Objednávateľovi. Ďalší postup bude určený po dohode oboch zmluvných strán.
  14. Poplatky, prípadne pokuty a majetkové sankcie plynúce z nedodržania stanovených a vzájomne dohodnutých podmienok podľa tejto Zmluvy znáša Zhotoviteľ v plnom rozsahu.
  15. Stroje, zariadenia, konštrukcie alebo materiál slúžiace k vykonaniu Diela dodá Zhotoviteľ na svoje náklady a nebezpečenstvo. Zhotoviteľ zabezpečí na svoje náklady ich dopravu a skladovanie vrátane presunu zo skladu na stavenisko (montážne pracovisko). Zhotoviteľ si zabezpečí zariadenie staveniska pre potreby rozsahu svojich prác. Na stavenisko môžu vstupovať iba poverení zamestnanci Objednávateľa alebo Zhotoviteľa, prípadne nimi poverené tretie osoby. Stavenisko je Zhotoviteľ povinný úplne vypratať v deň preberacieho konania podľa Článku VII tejto Zmluvy.
  16. Zhotoviteľ je povinný ku dňu podpisu tejto Zmluvy, zriadiť a udržiavať v platnosti počas celej doby trvania tejto Zmluvy poistnú zmluvu na poistenie zodpovednosti za škodu pri výkone podnikateľskej činnosti na poistnú sumu minimálne vo výške zodpovedajúcej celkovej zmluvnej cene za vyhotovenie Diela a za všetky súvisiace plnenia podľa   
      bodu 4.2 tejto Zmluvy. Zhotoviteľ predloží kópiu uvedenej poistnej zmluvy alebo iný rovnocenný doklad preukazujúci platnosť poistenia podľa tohto bodu najneskôr pri podpise tejto Zmluvy. Poistná zmluva sa stane súčasťou tejto Zmluvy ako Príloha č. 3 tejto Zmluvy. V prípade, ak Zhotoviteľ poruší svoju povinnosť zriadiť a/alebo udržiavať poistenie podľa tohto článku, je Objednávateľ oprávnený poistiť zhotovované Dielo na náklady Zhotoviteľa sám.
  17. V prípade vzniku poistnej udalosti týkajúcej sa Diela a/alebo majetku Objednávateľa je Zhotoviteľ povinný ihneď písomne alebo emailom informovať Objednávateľa a poistiteľa o poistnej udalosti a zabezpečiť všetky dôkazy a iné doklady nevyhnutné k zabezpečeniu poistného plnenia; ďalej je povinný poskytnúť Objednávateľovi a poistiteľovi všetku súčinnosť. Zhotoviteľ je tiež povinný bez zbytočného odkladu, pokiaľ ho na to Objednávateľ písomne vyzve, zabezpečiť uvedenie Diela a/alebo majetku Objednávateľa do stavu predchádzajúceho poistnej udalosti na svoje náklady, pokiaľ sa účastníci Zmluvy nedohodnú inak; povinnosť Zhotoviteľa bez zbytočného odkladu uviesť Dielo a/alebo majetok Objednávateľa do pôvodného stavu pred poistnou udalosťou nie je dotknutá tým, že poistné plnenie nepokryje náklady na uvedenie Diela a/alebo majetku Objednávateľa do pôvodného stavu pred poistnou udalosťou a dobou, kedy poistiteľ príslušné poistné plnenie vyplatí.
  18. Ak Zhotoviteľ nesplní povinnosti podľa bodu 5.16 vyššie a dôjde k poškodeniu alebo zničeniu Diela a/alebo majetku Objednávateľa, Zhotoviteľ sa zaväzuje nahradiť Objednávateľovi celú takto vzniknutú škodu bez ohľadu na prípadnú zodpovednosť tretích osôb. To platí aj v prípade odmietnutia alebo čiastočného odmietnutia poistného plnenia zo strany poistiteľa, a to až do výšky, v ktorej škoda nebola pokrytá poistným plnením.
  19. Konštrukčné zmeny a zámeny materiálov oproti projektovej dokumentácii možno vykonať len po odsúhlasení zástupcom Objednávateľa a so súhlasom projektanta zapísaním v stavebnom denníku počas kontrolného dňa, resp. po dohode.
  20. Zhotoviteľ bude vykonávať dielo tak, aby nebola spôsobená škoda na cudzích nehnuteľnostiach a majetku, aby nebolo zasahované do práv a právom chránených záujmov vlastníkov susedných nehnuteľností.
  21. Zhotoviteľ zodpovedá aj za akékoľvek zničenie alebo poškodenie fyzického majetku a osôb, ku ktorému dôjde počas vykonávania diela alebo ako jeho dôsledku v rámci plnenia tejto zmluvy.
  22. Objednávateľ je povinný sledovať obsah stavebného denníka a k zápisom pripojiť svoje stanovisko. Ak zástupca Objednávateľa so záznamom Zhotoviteľa nesúhlasí, je povinný pripojiť k zápisu svoje vyjadrenie do troch (3) pracovných dní. V opačnom prípade sa predpokladá, že s jeho zápisom súhlasí. To isté platí pre námietky Zhotoviteľa voči zápisom Objednávateľa. Objednávateľ má právo robiť si zo stavebného denníka fotokópie. Okrem stavbyvedúceho a zástupcu Objednávateľa má právo vykonávať zápisy v stavebnom denníku autorský dozor projektanta stavby, ako aj dotknuté orgány štátnej správy.
  23. Zhotoviteľ je povinný práce súvisiace na sústave verejného osvetlenia realizovať v súčinnosti a koordinácii so správcom verejného osvetlenia v meste Košice, Dopravný podnik mesta Košice, akciová spoločnosť, stredisko verejného osvetlenia.
  24. Zhotoviteľ je povinný vykonávať úpravy terénu v zmysle požiadaviek Správy mestskej zelene v Košiciach (príloha Podmienky ...)

**Článok VI**

**Funkčné skúšky**

1. Pred odovzdaním Diela alebo logického funkčného celku, je Zhotoviteľ za účasti Objednávateľa prác, povinný vykonať Funkčné skúšky. Na základe Funkčných skúšok musí Zhotoviteľ preukázať, že Dielo alebo logický funkčný celok je spôsobilý a pripravený pre riadnu prevádzku, a že spĺňa všetky požiadavky podľa tejto Zmluvy, jej príloh, technických noriem a iných relevantných všeobecne záväzných právnych predpisov.
2. Zhotoviteľ pre účely Funkčných skúšok zabezpečí a poskytne všetky prístroje, vybavenie, asistenciu, dokumenty a iné informácie, zariadenia, materiály, personál a všetko ostatné tak, aby Funkčné skúšky prebehli v súlade so Zmluvou.
3. Harmonogram Funkčných skúšok Zhotoviteľ doručí Objednávateľovi v dostatočnom časovom predstihu, najneskôr však dva (2) pracovné dni pred plánovaným termínom Funkčných skúšok.
4. Ak Dielo alebo jeho časť nevyhovie Funkčným skúškam, Objednávateľ môže požadovať, aby Zhotoviteľ napravil vady Diela, a aby Zhotoviteľ vykonal opakované Funkčné skúšky za rovnakých podmienok. To sa vzťahuje na ktorúkoľvek časť Funkčných skúšok.
5. Ak Dielo nevyhovie ani opakovaným Funkčným skúškam, Objednávateľ môže nariadiť ďalšie opakovanie Funkčných skúšok alebo Dielo odmietnuť prevziať a odstúpiť od Zmluvy podľa bodu 13.6.
6. Odstránenie nedostatkov po neúspešných Funkčných skúškach, resp. úspešné vykonanie opakovaných Funkčných skúšok nezbavuje Zhotoviteľa zodpovednosti za omeškanie s riadnym dodaním Diela v Lehote plnenia a Objednávateľa nezbavuje nároku na náhradu škody a zaplatenie zmluvnej pokuty podľa tejto Zmluvy.

**Článok VII**

**Preberacie konanie**

1. Preberanie Diela sa uskutoční až po dodaní, osadení, namontovaní, Funkčných skúškach a sprevádzkovaní celého Diela alebo stavieb podľa lokalít v bode 3.1 tejto Zmluvy, prípadne zrealizovaného rozsahu (logického funkčného celku). Zhotoviteľ je povinný k preberaciemu konaniu predložiť Objednávateľovi nasledovné doklady:
   * + 1. Návrh preberacieho protokolu, zápisu o odovzdaní a prevzatí stavby;
       2. Osvedčenia o akosti použitých konštrukcií a materiálov;
       3. Požadované certifikáty a dokumenty ako súčasť odovzdania predmetu plnenia pre:
          1. Každý typ SMART LED asymetrického a SMART LED CIRCLE svietidla separátne:
     + Vyhlásenie o zhode CE určeného výrobku v súlade so Zákonom č. 56/2018 Z.z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a nariadeniami vlády Slovenskej republiky č. 127/2016 Z.z. o elektromagnetickej kompatibilite a č. 148/2016 Z.z. o sprístupňovaní elektrického zariadenia určeného na používanie v rámci určitých limitov napätia na trhu;
     + Protokol výrobcu LED diód o meraní životnosti LED podľa LM-80 (TM-21 – Reported Lifetime);
     + Protokol o meraní ochrany krytom IP, vydaný akreditovaným laboratóriom alebo skúšobným ústavom;
     + Protokol o meraní mechanickej odolnosti IK, vydaný akreditovaným laboratóriom alebo skúšobným ústavom;
     + Protokol o meraní kriviek svietivosti, vydaný výrobcom, pre každé dodané svietidlo a každý typ vyžarovacej charakteristiky použitých v projekte osvetlenia, pričom výrobca dokladuje vlastníctvo meracích zariadení. V prípade, že výrobca nedisponuje meracím zariadením, požadujeme protokol vydaný akreditovaným laboratóriom alebo skúšobným ústavom;
     + Eulumdata ku všetkým dodaným svietidlám a vyžarovacím charakteristikám použitých v projekte osvetlenia, vo formáte .ldt;
     + Technický list výrobcu dodaného SMART LED asymetrického svietidla s deklarovanými technickými parametrami a parametrami požadovanými verejným obstarávateľom, s uvedením výrobcu a typu použitých LED diód a uvedením výrobcu a typu napájacieho zdroja svietidla;
     + Kontrolné výpočty a záverečné meranie v zmysle normy STN EN 13201-4: 2017 (36 0410), Osvetlenie pozemných komunikácií Časť 4 Metódy merania svetelnotechnických vlastností, vrátane vypracovania protokolu o meraní;.
       - 1. Pre každý typ SMART LED svietidla sadového:
     + Vyhlásenie o zhode CE určeného výrobku v súlade so Zákonom č. 56/2018 Z.z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov a nariadeniami vlády Slovenskej republiky č. 127/2016 Z.z. o elektromagnetickej kompatibilite a č. 148/2016 Z.z. o sprístupňovaní elektrického zariadenia určeného na používanie v rámci určitých limitov napätia na trhu;
     + Protokol výrobcu LED diód o meraní životnosti LED podľa LM-80 (TM-21 – Reported Lifetime);
     + Protokol o meraní ochrany krytom IP, vydaný akreditovaným laboratóriom alebo skúšobným ústavom;
     + Protokol o meraní mechanickej odolnosti IK, vydaný akreditovaným laboratóriom alebo skúšobným ústavom;
     + Protokol o meraní fotobiologickej bezpečnosti, buď pri nominálnom príkone dodaného svietidla zhotoviteľom pri dodržaní PF≥ 0,95 podľa svetelno-technického výpočtu alebo pri maximálnom príkone tohto svietidla deklarovanom v technickom liste výrobcu pri dodržaní PF≥ 0,95, vydaný akreditovaným laboratóriom alebo skúšobným ústavom;
     + Protokol o meraní elektromagnetickej kompatibility, buď pri nominálnom príkone dodaného svietidla zhotoviteľom pri dodržaní PF≥ 0,95 podľa svetelno-technického výpočtu alebo pri maximálnom príkone tohto svietidla deklarovanom v technickom liste výrobcu pri dodržaní PF≥ 0,95, vydaný akreditovaným laboratóriom alebo skúšobným ústavom;
     + Protokol o meraní kriviek svietivosti, vydaný výrobcom, pre každé dodané svietidlo a každý typ vyžarovacej charakteristiky použitých v projekte osvetlenia, pričom výrobca dokladuje vlastníctvo meracích zariadení. V prípade, že výrobca nedisponuje meracím zariadením, požadujeme protokol vydaný akreditovaným laboratóriom alebo skúšobným ústavom;
     + Eulumdata ku všetkým dodaným svietidlám a vyžarovacím charakteristikám použitých v projekte osvetlenia, vo formáte .ldt;
     + Technický list výrobcu dodaného svietidla s deklarovanými technickými parametrami a parametrami požadovanými verejným obstarávateľom, s uvedením výrobcu a typu použitých LED diód a uvedením výrobcu a typu napájacieho zdroja svietidla;
     + Kontrolné výpočty a záverečné meranie v zmysle normy STN EN 13201-4: 2017 (36 0410), Osvetlenie pozemných komunikácií Časť 4 Metódy merania svetelnotechnických vlastností, vrátane vypracovania protokolu o meraní;.
       - 1. Požadované certifikáty a dokumenty ako súčasť odovzdania predmetu plnenia pre každý typ podpier verejného osvetlenia a priechodov pre chodcov:
     + Vyhlásenie o parametroch na stožiare a výložníky, doklad o preukázaní zhody výrobku;
     + Technický list výrobcu dodaných stožiarov a výložníkov s deklarovanými technickými parametrami;
       - 1. Požadované certifikáty a dokumenty ako súčasť odovzdania predmetu plnenia pre Inteligentné Bezpečné priechody pre chodcov:
     + Vyhlásenie o zhode CE určeného výrobku ( jednotlivých zariadení/komponentov), v súlade so Zákonom č. 56/2018 Z.z. o posudzovaní zhody výrobku, sprístupňovaní určeného výrobku na trh a o zmene a doplnení niektorých zákonov a nariadení vlády Slovenskej republiky, ak relevantné;
     + Technický list výrobcu systému a jednotlivých zariadení/komponentov, ktoré tvoria jeho súčasť s deklarovanými technickými parametrami;
     + Vyhlásenie, že požadované práce boli realizované podľa v súčasnosti platnej legislatívy;
     + Vyhlásenie, že Dopravné značky - Základná plocha, subplocha, písmo, symbolika a grafika navrhovaných zvislých DZ sú vyrobené a dodané v zmysle platných certifikátov a v súlade s platnými technickými podmienkami ministerstva dopravy
       1. Projekt skutočného vyhotovenia so zakreslenými prípadnými zmenami, ktoré nie sú znázornené v projektovej dokumentácii a je potrebné ich zapracovanie;
       2. Porealizačné geodetické zameranie stavby (okrem iného bude obsahovať: samostatnú situáciu s podloženou katastrálnou mapou a situáciu s podloženým polohopisom);
       3. Stavebný denník;
       4. Fotodokumentáciu z priebehu stavebných prác zoradenú chronologicky na vhodnom pamäťovom médiu (USB, CD,...);
       5. Doklad o uložení odpadu;
       6. Návody na použitie a údržbu;
       7. Akékoľvek ďalšie dokumenty, ktoré majú byť Objednávateľovi odovzdané na základe tejto Zmluvy alebo všeobecne záväzných právnych predpisov;

Vyššie uvedené prílohy je Zhotoviteľ povinný odovzdať 4x v tlačenej forme, 1x v digitálnej forme (vo formáte „.pdf“, porealizačné geodetické zameranie vo formáte: „.dgn“, prípadne „.dwg“)

1. Preberacie konanie sa začína dňom predloženia návrhu preberacieho protokolu Zhotoviteľom spolu so všetkými ostatnými dokumentmi podľa bodu 7.1. Predloženie návrhu preberacieho protokolu Objednávateľovi znamená, že podľa názoru Zhotoviteľa je Dielo dokončené riadne a je pripravené k prebratiu.
2. Za riadne dokončené Dielo sa považuje Dielo dokončené bez vád a v súlade so Zmluvou, jej prílohami, technickými normami a inými relevantnými všeobecne záväznými právnymi predpismi. Dielo sa bude odovzdávať ako celok, resp. funkčný celok, v lehote podľa článku III tejto Zmluvy.
3. Do piatich (5) pracovných dní odo dňa začatia preberacieho konania je Objednávateľ povinný:
   * + 1. Odovzdať Zhotoviteľovi Objednávateľom schválený návrh preberacieho protokolu, v ktorom Objednávateľ svojim podpisom potvrdí dátum dokončenia Diela v súlade so Zmluvou, jej prílohami, technickými normami a inými relevantnými všeobecne záväznými právnymi predpismi, s výnimkou drobných vád a nedorobkov, ktoré nebránia užívaniu Diela pre zamýšľaný účel, a ktoré Objednávateľ uvedie v schválenom preberacom protokole; alebo
       2. Zamietnuť  návrh preberacieho protokolu predložený Zhotoviteľom s uvedením vád Diela a prác, ktoré musí Zhotoviteľ odstrániť, aby bolo Dielo v súlade so Zmluvou, jej prílohami, technickými normami a inými relevantnými všeobecne záväznými právnymi predpismi.
4. V prípade, ak Objednávateľ v lehote podľa bodu 7.4 neodovzdá Zhotoviteľovi schválený návrh preberacieho protokolu a ani Zhotoviteľom predložený návrh preberacieho protokolu nezamietne, má sa za to, že Zhotoviteľom predložený návrh preberacieho protokolu bol Objednávateľom schválený k poslednému dňu tejto lehoty. Preberací protokol musí Zhotoviteľ podpísať.
5. Pre vylúčenie pochybností, ak bude mať Dielo k dátumu vydania preberacieho protokolu podľa tejto Zmluvy zjavné vady zistené v rámci preberacieho konania podľa tohto článku, má sa za to, že Zhotoviteľ sa dostal do omeškania s riadnym a včasným plnením k dátumu uplynutia Lehoty plnenia, pokiaľ bol preberací protokol vydaný po tomto dátume. Odstránenie vytknutých vád Zhotoviteľom a následné vydanie preberacieho protokolu podľa tohto článku Zhotoviteľa nezbavuje zodpovednosti za škodu a omeškanie a Objednávateľa nezbavuje nároku na zmluvnú pokutu za omeškanie Zhotoviteľa s povinnosťou plniť riadne a včas v Lehote plnenia podľa bodu 12.1.
6. V prípade, ak Objednávateľ vydá preberací protokol podľa bodu 7.4.1 s výnimkou drobných nedokončených prác a vád, ktoré nebránia užívaniu Diela, Objednávateľ určí Zhotoviteľovi primeranú lehotu na odstránenie týchto vád a nedorobkov. Zhotoviteľ odstráni zistené vady a nedorobky na vlastné náklady.
7. O úplnom odstránení vád a nedorobkov podľa bodu 7.7 Zmluvné strany vyhotovia protokol o úplnom odstránení vád a nedorobkov. Tento protokol musí byť podpísaný oboma Zmluvnými stranami.
8. Objednávateľ a Zhotoviteľ sa dohodli, že akákoľvek vada oznámená Zhotoviteľovi po konaní odovzdania Diela a nebola uvedená v súpise zistených vád, sa bude považovať za záručnú opravu po odovzdaní Diela a nie za vadu alebo nedorobok. Odstránenie takýchto vád sa riadi podľa článku VIII a nemá vplyv na celkové odovzdanie diela.

**Článok VIII**

**Záručná doba a zodpovednosť za vady**

1. Zhotoviteľ zodpovedá za to, že Dielo bude mať počas Záručnej doby vlastnosti dohodnuté v tejto Zmluve, ako aj vlastnosti obvyklé s prihliadnutím na povahu Diela, a že bude spôsobilé na riadne používanie na účel, na ktorý je určené.
2. Záručná doba na Dielo je šesťdesiat (60) mesiacov. Záručná doba začína plynúť odo dňa odovzdania a prevzatia diela alebo jeho časti uvedenej v preberacom protokole.
3. Dielo má vady, ak nie je zhotovené v súlade s podmienkami stanovenými v tejto Zmluve, a ak nezodpovedá podmienkam povolenia vydaného určeným stavebným úradom. Vadou sa pre účely tejto Zmluvy rozumie odchýlka v kvalite, rozsahu a parametroch diela stanovených v tejto Zmluve, v projektovej dokumentácii stavby, v technických normách a v právnych predpisoch. Za vady sa pre účely odovzdania a prevzatia diela považujú aj chýbajúce alebo neúplné doklady, ktoré je Zhotoviteľ povinný doložiť ku dňu odovzdania a prevzatia vykonaných prác a dodávok.
4. Zmluvné strany sa dohodli, že aby bolo Dielo a Dokumentácia k Dielu počas celej Záručnej doby v súlade so Zmluvou, Objednávateľ je oprávnený požadovať a Zhotoviteľ je povinný vykonať všetky práce potrebné na odstránenie vád Diela a dokumentácie k Dielu oznámených Objednávateľom.
5. Zhotoviteľ zodpovedá za vady, ktoré má Dielo v okamihu prechodu nebezpečenstva na Objednávateľa, aj keď sa vada stane zjavnou až po tejto dobe. Zhotoviteľ zodpovedá takisto za akúkoľvek vadu, ktorá vznikne po dobe prechodu nebezpečenstva na Objednávateľa, ak je spôsobená porušením povinností Zhotoviteľa.
6. Zhotoviteľ nezodpovedá za vady diela, ktoré boli spôsobené porušením povinnosti zo strany Objednávateľa. Zhotoviteľ nezodpovedá za vady, ktoré boli spôsobené použitím podkladov a vecí poskytnutých Objednávateľom a Zhotoviteľ ani pri vynaložení všetkej starostlivosti nemohol zistiť ich nevhodnosť alebo na ňu upozornil Objednávateľa a ten na ich použití trval.
7. Objednávateľ sa zaväzuje, že prípadnú požiadavku na odstránenie vady uplatní bezodkladne po jej zistení telefonicky a písomne, e-mailom na kontaktné údaje Zhotoviteľa uvedené v bode 16.3.
8. Na odstránenie vád zistených a reklamovaných Objednávateľom v Záručnej dobe nastúpi Zhotoviteľ v lehote do jedného (1) dňa od nahlásenia Objednávateľom. Objednávateľ určí Zhotoviteľovi primeraný termín na odstránenie vady. Zhotoviteľ je s prihliadnutím na povahu vady povinný odstrániť vadu bezodkladne, najskôr ako je to možné, pokiaľ sa s Objednávateľom nedohodne inak.
9. Záručná doba neplynie po dobu, po ktorú Objednávateľ nemôže užívať Dielo pre jeho vady, za ktoré zodpovedá Zhotoviteľ.
10. Zhotoviteľ znáša všetky náklady spojené s odstránením vád Diela.
11. Zhotoviteľ je povinný bez zbytočného odkladu odstrániť aj také vady, zodpovednosť za vznik ktorých popiera, odstránenie ktorých však neznesie odklad. Úhrada nákladov spojených s odstránením takýchto vád bude dohodnutá oboma zmluvnými stranami dodatočne.
12. V prípade zistenia vád diela Objednávateľom v záručnej dobe, má Objednávateľ právo požadovať a Zhotoviteľ povinnosť odstrániť vady bezodplatne a na vlastné náklady a ďalej má povinnosť odstrániť všetky škody, ktoré vady spôsobili. Ak po dohode odstráni vadami spôsobené škody Objednávateľ sám alebo prostredníctvom tretej osoby, je oprávnený Zhotoviteľovi vyúčtovať všetky náklady, ktoré mu v súvislosti s odstránením škôd vznikli. Akákoľvek vada môže byť vyhlásená za odstránenú iba v prípade, že bude Zhotoviteľom odstránená aj všetka škoda, ktorá ňou bola spôsobená.

**Článok IX**

**Prechod vlastníckeho práva**

1. Objednávateľ sa stáva vlastníkom Diela po jeho odovzdaní a zaplatení ceny Diela Zhotoviteľovi.
2. Stavebný materiál a zariadenia potrebné na vykonanie Diela zabezpečuje Zhotoviteľ. Kúpna cena týchto vecí je súčasťou ceny za Dielo. Zhotoviteľ je vlastníkom týchto vecí až do odovzdania Diela a jeho zaplatenia s výnimkou zariadení zaplatených Objednávateľom pred ich zabudovaním.

**Článok X**

**Riziko a zodpovednosť**

1. Zhotoviteľ zodpovedá bez obmedzenia za všetky škody vzniknuté jeho zavinením, ktoré vzniknú Objednávateľovi a iným osobám v Mieste plnenia Diela, na samotnom Diele, na veciach, ako aj na osobách, pri prácach, ktorými bol poverený bez ohľadu na to, či tieto práce budú vykonané jeho zamestnancami alebo pracovníkmi, alebo ním poverenými Subdodávateľmi.
2. Škodou sa rozumie aj akákoľvek sankcia alebo pokuta uložená Objednávateľovi zo strany orgánov verejnej správy alebo orgánov štátnej správy za porušenia akýchkoľvek povinností súvisiacich s plnením Zmluvy, za ktoré nesie zodpovednosť Zhotoviteľ.
3. Zhotoviteľ odškodní Objednávateľa od všetkých nárokov, škôd, strát a nákladov v súvislosti s poškodením alebo stratou akéhokoľvek majetku, nehnuteľného alebo hnuteľného v rozsahu, v akom toto poškodenie alebo strata vyplýva z dôvodov návrhu Diela Zhotoviteľom, Dokumentácie k Dielu, vyhotovenia alebo dokončenia Diela a odstránenia akýchkoľvek vád alebo ak sa dá pripísať akejkoľvek nedbanlivosti, úmyselnému činu alebo porušeniu Zmluvy Zhotoviteľom.
4. Zhotoviteľ nezodpovedá podľa tohto článku za nároky, škody, straty a náklady v prípadoch, kedy ich vznik možno pričítať okolnosti Vyššej moci podľa bodu 3.3 písmeno c) tejto Zmluvy.

**Článok XI**

**Právo duševného vlastníctva**

1. Súčasťou predmetu tejto Zmluvy je v zmysle bodu 1.3 čl. I tejto Zmluvy aj dodávka Riadiaceho systému bezpečných priechodov pre chodcov (ďalej len **,,RS-BP“**) v zmysle Špecifikácie diela Objednávateľa. Tento RS-BP a/alebo jeho komponenty majú povahu autorského diela (ďalej len ,,**Autorské dielo** “) v zmysle Zákona č. 185/2015 Z. z. (ďalej len Autorský zákon).
2. Zhotoviteľ na účely tejto Zmluvy udeľuje Objednávateľovi ako nadobúdateľovi autorského diela časovo a vecne neobmedzenú nevýhradnú licenciu na Autorského diela na všetky známe spôsoby použitia podľa § 19 ods. 4 Autorského zákona, a to počas celej doby trvania majetkových práv k nemu na akýchkoľvek v súčasnosti známych, alebo v budúcnosti objavených médiách, nosičoch, formátoch, na území Slovenskej republiky.
3. Zhotoviteľ zároveň udeľuje Objednávateľovi súhlas na vykonávanie akýchkoľvek zmien na Autorskom diele, vrátane jeho spojenia s iným dielom, integráciou s iným dielom, modifikácie a dekompilácie.
4. Objednávateľ ako nadobúdateľ bude po nadobudnutí účinnosti tejto Zmluvy oprávnený postúpiť licenciu podľa tohto článku Zmluvy na použitie Autorského diela na tretie osoby a/alebo udeliť sublicenciu v rozsahu licencie podľa bodu 11.2 tohto článku Zmluvy.
5. Zhotoviteľ na účely tejto Zmluvy prevádza na Objednávateľa aj všetky práva súvisiace s databázou podľa § 135 Autorského zákona, v rozsahu licencie uvedenej podľa bodu 11.2 tohto článku Zmluvy.
6. Odmena za udelenie licencie je zahrnutá v cene Diela podľa bodu 4.2 čl. IV tejto Zmluvy.
7. Zhotoviteľ ako poskytovateľ licencie podľa tohto článku Zmluvy zodpovedá za to, že k Autorskému dielu vykonáva majetkové práva autora v zmysle § 90 Autorského zákona alebo na základe zmluvy s autorom, spoluautorom alebo vykonávateľom týchto práv k Autorskému dielu v rozsahu potrebnom na udelenie licencie, poskytnutie súhlasov na zmenu Autorského diela a poskytnutie ďalších práv v rozsahu podľa tohoto článku Zmluvy.
8. Zmluvné strany sa na účely tejto Zmluvy dohodli, že všetky práva udelené Objednávateľovi k Autorskému dielu ako nadobúdateľovi licencie je Objednávateľ oprávnený vykonávať aj prostredníctvom tretích osôb. Objednávateľ je oprávnený týmto tretím osobám sprístupniť akúkoľvek časť Autorského diela na účely výhradne súvisiace s úpravami a zmenami RS-BP, vrátane sprístupnenia zdrojových kódov alebo písomných materiálov vzťahujúcich sa k Autorskému dielu na účely verejného obstarávania výhradne súvisiaceho s RS-BP. Sprístupnenie Autorského diela podľa tohto bodu nepredstavuje poručenie dohôd Zmluvných strán o mlčanlivosti, ani k ohrozeniu obchodného tajomstva Zhotoviteľa alebo licenčných dojednaní podľa tohto článku Zmluvy.
9. Zhotoviteľ sa touto Zmluvou zaväzuje na základe písomnej výzvy Objednávateľa dodať najaktuálnejšiu verziu komentovaných zdrojových kódov s komentármi a technickým popisom, a to pre prevádzkové a testovacie verzie softvéru a dátového modelu RS-BP ako Autorského diela, na ktorý sa vzťahuje licencia podľa tohto článku Zmluvy. Zdrojové kódy budú vytvorené vyexportovaním z vývojového prostredia a budú odovzdané Nadobúdateľovi na elektronickom médiu na základe preberacieho protokolu.
10. Zhotoviteľ ako poskytovateľ licencie na účely tejto Zmluvy vyhlasuje a zodpovedá za to, že je oprávnený udeliť licenciu k Autorskému dielu v rozsahu uvedenom v tomto článku Zmluvy a že mu nie sú známe žiadne práva tretích osôb, ktoré by bránili použitiu Autorského diela alebo jeho časti Objednávateľom v zmysle licencie podľa tohoto článku Zmluvy. V prípade, že sa toto vyhlásenie Zhotoviteľa preukáže ako nepravdivé alebo v prípade, že si tretia strana vo vzťahu k Autorskému dielu uplatní voči Objednávateľovi akýkoľvek nárok, Zhotoviteľ je povinný odstrániť právnu vadu spočívajúcu vo viaznucich právach tretích osôb k Autorského dielu a uhradiť Objednávateľovi všetku škodu, ktorá mu v dôsledku vyššie uvedeného vznikla. V prípade súdneho sporu je Zhotoviteľ na výzvu Objednávateľa povinný poskytnúť Objednávateľovi všetku potrebnú súčinnosť k ochrane jeho práv pred súdom.

**Článok XII**

**Zmluvné sankcie**

1. V prípade omeškania Zhotoviteľa s odovzdaním Diela v Lehote plnenia má Objednávateľ nárok na zaplatenie zmluvnej pokuty vo výške 0,02 % zo Zmluvnej ceny nezrealizovanej časti Diela, a to za každý aj začatý deň omeškania. Omeškanie trvajúce viac ako stodvadsať (120) dní sa považuje za podstatné porušenie Zmluvy a oprávňuje Objednávateľa na odstúpenie od Zmluvy.
2. V prípade omeškania Objednávateľa s úhradou faktúr má Zhotoviteľ nárok na zaplatenie úroku z omeškania vo výške 0,02 % z dlžnej sumy vrátane DPH za každý aj začatý deň omeškania.
3. V prípade, ak Zhotoviteľ poruší akúkoľvek inú povinnosť uvedenú v tejto Zmluve, Objednávateľ vyzve Zhotoviteľa na nápravu takého porušenia s uložením primeranej lehoty na vykonanie nápravy a Zhotoviteľ ani v tejto lehote neodstráni porušenie jeho povinnosti resp. nevykoná nápravu, má Objednávateľ nárok na zaplatenie zmluvnej pokuty vo výške 200,- Eur za každý deň, dokiaľ porušenie povinnosti trvá, a to za každé porušenie samostatne.
4. Pokiaľ Zhotoviteľ neodstráni vady a nedorobky v  dodatočnej lehote podľa bodu 7.7 Zmluvy, vzniká Objednávateľovi nárok na zaplatenie zmluvnej pokuty vo výške 100,- EUR za každý aj začatý deň omeškania a uplatňuje si ju pre každú vadu samostatne.
5. V prípade omeškania Zhotoviteľa s plnením povinností podľa bodu 8.8 patrí Objednávateľovi nárok na zmluvnú pokutu vo výške 200,- Eur za každý začatý deň omeškania. Nárokom na zmluvnú pokutu nie je dotknutý nárok Objednávateľa na náhradu škody spôsobenej omeškaním v plnej výške.
6. Zhotoviteľ však nie je v omeškaní po dobu, ktorú nemohol svoju povinnosť splniť následkom okolností, vzniknutých na strane Objednávateľa, alebo vyššou mocou. Obdobne Objednávateľ nie je v omeškaní s úhradou, pokiaľ nemohol svoju povinnosť splniť následkom okolností vzniknutých na strane Zhotoviteľa. Tieto skutočnosti musia byť podložené zápisom, alebo iným preukázateľným materiálom.
7. Zaplatením zmluvnej pokuty na základe tejto Zmluvy nezaniká povinnosť splniť zabezpečený záväzok. Rovnako nezaniká ani nárok na náhradu škody príslušnej Zmluvnej strany, ktorá jej vznikne v súvislosti s porušením tejto Zmluvy v plnej výške.
8. V prípade, ak Zhotoviteľ neukončí dielo z vlastného rozhodnutia podľa tejto zmluvy, Objednávateľ má nárok na uplatnenie zmluvnej pokuty voči Zhotoviteľovi, a to vo výške 5 000,- eur a zároveň má Objednávateľ právo od zmluvy odstúpiť. Neukončením diela sa rozumie konanie, ak Zhotoviteľ prestane dielo vykonávať aj napriek tomu, že mu vo vykonávaní diela nič nebráni a toto jeho nekonanie trvá dlhšie ako 30 dní.
9. Zmluvná pokuta bude uplatnená formou vystavenia faktúry so splatnosťou 30 dní od jej doručenia druhej zmluvnej strane.
10. Uplatnením zmluvnej pokuty nie je dotknuté právo Objednávateľa na náhradu preukázanej škody, ktorá Objednávateľovi vznikne a ktorú si môže uplatniť v plnej výške popri zmluvnej pokute.

**Článok XIII**

**Trvanie a ukončenie Zmluvy**

1. Táto Zmluva nadobúda platnosť dňom jej podpisu oboma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Táto Zmluva trvá až do úplného splnenia všetkých vzájomných povinností a vysporiadania všetkých záväzkov Zmluvných strán na základe tejto Zmluvy, pokiaľ nedôjde k jej predčasnému ukončeniu v súlade s ustanoveniami tejto Zmluvy.
3. Táto zmluva zanikne okrem splnenia všetkých práv a povinností obidvoch Zmluvných strán aj písomnou dohodou Zmluvných strán alebo písomným odstúpením od Zmluvy jednej zo Zmluvných strán.
4. V prípade zániku zmluvy dohodou zmluvných strán, táto zaniká dňom uvedeným v tejto dohode. Dohoda o ukončení Zmluvy musí byť písomná. V tejto dohode sa upravia aj vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
5. V prípade odstúpenia od Zmluvy sa Zmluvné strany budú riadiť ustanoveniami § 344 a nasl. Obchodného zákonníka. Odstúpenie od Zmluvy musí mať písomnú formu, musí byť doručené druhej Zmluvnej strane (ktorá svoju povinnosť porušila) a je účinné dňom doručenia odstúpenia Zmluvnej strane, ktorá svoju povinnosť porušila.
6. Objednávateľ je oprávnený okamžite odstúpiť od Zmluvy v prípade podstatného porušenia Zmluvy Zhotoviteľom. Na účely tejto zmluvy sa za podstatné porušenie Zmluvy Zhotoviteľom považuje najmä, nie však výlučne:
   * 1. ak sa preukáže, že Zhotoviteľ v Ponuke predložil nepravdivé doklady alebo uviedol nepravdivé, neúplné alebo skreslené údaje,
     2. ak je zrejmé, že z dôvodov na strane Zhotoviteľa Dielo nebude vykonané riadne alebo včas,
     3. ak Zhotoviteľ opustí Dielo alebo inak jasne prejavuje úmysel nepokračovať v konaní svojich povinností podľa Zmluvy (platí obdobne aj v prípade ak Zhotoviteľ tieto povinnosti plní iba vo veľmi obmedzenom rozsahu),
     4. ak nedôjde k úspešnému absolvovaniu Funkčných skúšok, ani pri opakovaných Funkčných skúškach,
     5. zadá celé Dielo ako subdodávku alebo postúpi Zmluvu bez súhlasu Objednávateľa,
     6. Zhotoviteľ vstúpil do likvidácie, na jeho majetok bol vyhlásený konkurz, ako aj vtedy, ak existuje dôvodná obava, že plnenie záväzkov Zhotoviteľa podľa tejto Zmluvy je vážne ohrozené,
     7. v ďalších prípadoch uvedených v Zmluve,
7. Objednávateľ môže odstúpiť od Zmluvy tiež v súlade s § 19 ods. 1 Zákona o verejnom obstarávaní v prípade:
   * 1. ak v čase uzatvorenia Zmluvy existoval dôvod na vylúčenie Zhotoviteľa pre nesplnenie podmienky účasti podľa § 32 ods. 1 písm. a) Zákona o verejnom obstarávaní,
     2. ak táto Zmluva nemala byť uzavretá so Zhotoviteľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie.
8. Zhotoviteľ je oprávnený odstúpiť od tejto Zmluvy v prípade, ak Objednávateľ poruší túto Zmluvu podstatným spôsobom. Za podstatné porušenie tejto Zmluvy sa považuje, ak sa Objednávateľ dostane do omeškania s úhradou faktúry viac ako (30) tridsať dní od dohodnutého termínu splatnosti faktúry. Pre vylúčenie pochybností sa Zmluvné strany dohodli, že Zhotoviteľ je v takomto prípade oprávnený odstúpiť od tejto Zmluvy.
9. Právne účinky odstúpenia od tejto Zmluvy nastávajú dňom doručenia písomného oznámenia o odstúpení druhej Zmluvnej strane.
10. Ukončením platnosti tejto Zmluvy zanikajú všetky práva a povinnosti Zmluvných strán vyplývajúce z tejto Zmluvy, okrem nárokov na úhradu už poskytnutého plnenia, spôsobenej škody, nárokov na dovtedy uplatnené zmluvné, resp. zákonné sankcie a úroky, ako aj nárok Objednávateľa na bezplatné odstránenie zistených vád dodania, resp. záručných vád.

**Článok XIV**

**Subdodávatelia**

1. V prípade vykonávania Diela prostredníctvom tretích osôb zodpovedá Zhotoviteľ Objednávateľovi za splnenie záväzku riadne vykonať Dielo akoby Dielo vykonával sám.
2. Zhotoviteľ je povinný v Prílohe č. 2 tejto Zmluvy uviesť v zmysle § 41 ods. 3 zákona o verejnom obstarávaní ako aj pre účely § 11 zákona o verejnom obstarávaní údaje o známych subdodávateľoch, ktorí sa podieľajú na plnení Zmluvy, v rozsahu (i) obchodné meno, adresa sídla subdodávateľa, IČO, (ii) meno a priezvisko, adresa pobytu a dátum narodenia osoby oprávnenej konať za subdodávateľa a (iii) podiel subdodávok, ktorými sa subdodávateľ podieľa na plnení Zmluvy.
3. Zhotoviteľ je v zmysle § 41 ods. 4 zákona o verejnom obstarávaní povinný bezodkladne oznámiť Objednávateľovi akúkoľvek zmenu údajov o subdodávateľoch, ktorí sa podieľajú na plnení Zmluvy, pričom Zmluvné strany sa výslovne dohodli, že na zmenu údajov nie je potrebné uzatvoriť dodatok k tejto Zmluve.
4. Zhotoviteľ je počas platnosti Zmluvy oprávnený zmeniť subdodávateľa uvedeného v Prílohe č. 2 tejto Zmluvy výlučne na základe predchádzajúceho písomného oznámenia Objednávateľovi. Objednávateľ má právo písomne vyjadriť svoj nesúhlas ohľadom zmeny subdodávateľa a požiadať Zhotoviteľa o určenie iného subdodávateľa, ak má na to závažné dôvody, napr. ak nový subdodávateľ nie je zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora v znení neskorších predpisov (ďalej len „***zákon o RPVS***“), v prípade, ak mu takáto povinnosť zo zákona o RPVS vyplýva.
5. Ak Zhotoviteľ preukazoval splnenie podmienok účasti vo verejnom obstarávaní subdodávateľom, ktorý sa podieľa na plnení a ktorého mení, nový subdodávateľ musí spĺňať podmienky účasti rovnakým spôsobom, ako pôvodný subdodávateľ.
6. Porušenie povinností Zhotoviteľa týkajúcich sa subdodávateľov podľa predchádzajúcich odsekov sa považuje za podstatné porušenie tejto Zmluvy.
7. Ak podľa platných právnych predpisov (najmä podľa zákona o RPVS) Zhotoviteľ a/alebo subdodávateľ, ktorý sa podieľa na plnení Zmluvy, je partnerom verejného sektora, Zhotoviteľ sa zaväzuje a zodpovedá za to, že v čase podpísania Zmluvy až do času podpísania Zmluvy Objednávateľom a zároveň aj počas celej doby platnosti a účinnosti tejto Zmluvy, sú on a subdodávateľ platne zapísaní v registri partnerov verejného sektora. Zároveň zapísaný konečný užívateľ výhod partnera verejného sektora nesmie byť osobou podľa § 11 ods. 1 písm. c) zákona o verejnom obstarávaní. Za dodržiavanie tohto odseku Zmluvy subdodávateľom zodpovedná v plnom rozsahu Zhotoviteľ.
8. V prípade, ak podľa platných právnych predpisov (najmä podľa zákona o RPVS) Zhotoviteľ a/alebo subdodávateľ, ktorý sa podieľa na plnení Zmluvy nemal v čase uzavretia Zmluvy alebo nebude mať v priebehu platnosti a účinnosti Zmluvy platne zapísané údaje v registri partnerov verejného sektora, a takúto povinnosť má, Objednávateľ je oprávnený od tejto Zmluvy odstúpiť. Objednávateľ má tiež právo odstúpiť od tejto Zmluvy, ak konečný užívateľ výhod partnera verejného sektora je osobou podľa § 11 ods. 1 písm. c) zákona o verejnom obstarávaní.

**Článok XV**

**Protikorupčná doložka**

15.1 Na účely tejto protikorupčnej doložky sa rozumie:

* + - 1. **korupciou** ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, konania alebo zdržanie sa konania, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. Pod pojmom korupcia sa rozumie aj zneužitie moci alebo postavenia vo vlastný prospech alebo prospech iných osôb;
      2. **korupčným správaním** konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu;
      3. **spriaznenou osobou** blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca;
      4. **dôvodným podozrením** začatie trestného stíhania podľa § 199 zákona č.301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov;
      5. **preukázaním** právoplatné rozhodnutie príslušného orgánu v merite veci.

15.2 V súvislosti s uzavretím zmluvy a plnení záväzkov na základe tejto zmluvy sa zhotoviteľ zaväzuje, že:

* + - 1. každá osoba konajúca v jeho mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu orgánu objednávateľa, alebo poslancovi Mestského zastupiteľstva v Košiciach alebo im spriazneným osobám, alebo osobe konajúcej v mene objednávateľa, s cieľom urýchliť bežné činnosti objednávateľa alebo dojednať výhody pre seba alebo inú osobu, ktorá sa podieľa na uzavretí alebo realizácii tejto zmluvy,
      2. v prípade dôvodného podozrenia, že ktorákoľvek fyzická osoba alebo právnická osoba konajúca v jeho mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto zmluvy alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov s objednávateľom, zhotoviteľ bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi na e-mailovú adresu [obcianskalinka@kosice.sk](mailto:obcianskalinka@kosice.sk),
      3. v prípade, keď ho objednávateľ upozorní, že má dôvodné podozrenie o porušení ktoréhokoľvek ustanovenia tejto doložky, je zhotoviteľ povinný poskytnúť potrebnú súčinnosť pri objasňovaní podozrenia, vrátane všetkých potrebných dokumentov. Objednávateľ môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na odstúpenie objednávateľa od zmluvy,
      4. v prípade, keď sa preukáže, že zhotoviteľ sa priamo alebo cez sprostredkovateľa podieľal na korupcii alebo inej protizákonnej činnosti v súvislosti s uzavretím alebo plnením tejto zmluvy, objednávateľ je oprávnený aj bez predchádzajúceho upozornenia odstúpiť od zmluvy bez toho, aby zhotoviteľovi vznikol akýkoľvek nárok zo zodpovednosti za odstúpenie objednávateľa od tejto zmluvy, ak nebolo dohodnuté inak. Zhotoviteľ sa zaväzuje, že ak sa preukáže jeho porušenie ustanovení tejto doložky, odškodní objednávateľa v maximálnom možnom rozsahu alebo nahradí náklady vzniknuté v súvislosti s porušením tejto protikorupčnej doložky.

**Článok XVI**

**Spoločné a záverečné ustanovenia**

16.1 Práva a povinnosti Zmluvných strán neupravené v tejto Zmluve sa riadia príslušnými ustanoveniami Obchodného zákonníka a ostatných všeobecne záväzných Právnych predpisov platných a účinných v Slovenskej republike. Zmluvné strany sa dohodli, že v prípade vzniku sporov Zmluvných strán týkajúcich  sa tejto Zmluvy a jej aplikácie, ak sa ich nepodarí urovnať iným spôsobom a jednou zo Zmluvných strán je zahraničný subjekt, je daná právomoc súdov Slovenskej republiky.

16.2 Zmluvné strany sa dohodli, že ich vzájomná komunikácia súvisiaca s touto Zmluvou, tzn. akákoľvek písomnosť alebo iné správy, ktoré sa doručujú v súvislosti s touto Zmluvou, si pre svoju záväznosť vyžaduje písomnú formu. Zmluvné strany sa zaväzujú, že budú pre vzájomnú písomnú komunikáciu používať poštové adresy uvedené v záhlaví tejto Zmluvy. Zmluvné strany sa dohodli, že písomná forma komunikácie sa bude uskutočňovať prostredníctvom doporučenej zásielky. V prípade, že si Zmluvná strana neprevezme písomnosť zasielanú doporučenou poštou a uloženú na pošte v odbernej lehote, písomnosť sa považuje za doručenú tretím dňom po vrátení písomnosti odosielateľovi, aj keď sa adresát o obsahu uloženej písomnosti nedozvedel. Pre operatívnu komunikáciu Zmluvných strán sa môže využívať forma elektronickej komunikácie, napr. v podobe emailu, pričom platia údaje určené pre elektronickú komunikáciu podľa bodu  16.3 tejto Zmluvy, pre odstránenie pochybností takouto formou nie je prípustná komunikácia týkajúca sa ukončenia platnosti tejto Zmluvy. Zmluvné strany si zároveň dohodli ako mimoriadny spôsob doručovania písomných zásielok doručovanie osobne alebo prostredníctvom kuriéra, takéto doručenie je možné výlučne v bežných úradných hodinách.

16.3 Zmluvné strany pre účely tejto Zmluvy určujú kontaktné osoby zodpovedné za elektronickú komunikáciu v súvislosti s touto Zmluvou takto:

* + 1. za Objednávateľa:

meno: .............................................

tel: .............................................

e-mail: .............................................

* + 1. za Zhotoviteľa:

meno: *...............................................*

tel: *...............................................*

e-mail: *...............................................*

16.4 Zmluva je vyhotovená v štyroch (4) rovnopisoch, pričom Objednávateľ obdrží tri (3) rovnopisy a Zhotoviteľ obdrží jeden (1) rovnopis.

16.5 Zhotoviteľ je povinný písomne oznamovať Objednávateľovi každú zmenu týkajúcu sa jeho identifikačných údajov uvedených v záhlaví tejto Zmluvy, obchodného mena, sídla alebo miesta podnikania, predmetu činnosti súvisiaceho s vykonávaním Diela, štatutárnych orgánov vrátane spôsobu ich konania voči tretím osobám, vstup do likvidácie, začatie exekučného konania na majetok Zhotoviteľa a začatie konkurzného konania a reštrukturalizačného konania podľa Zákona č. 7/2005 Z. z. o konkurze a reštrukturalizácii, a to v lehote najneskôr 5 dní odo dňa, kedy nastala zmena niektorého z týchto údajov. V prípade, že si Zhotoviteľ povinnosť podľa tohto odseku zmluvy nesplní, alebo sa dostane do omeškania s jej plnením v čase, kedy mu Objednávateľ zašle oznámenie podľa tejto zmluvy, Zhotoviteľ v celom rozsahu zodpovedá za to, že sa neoboznámil s obsahom oznámenia odosielaného Objednávateľom podľa tejto Zmluvy a za to, že nastali účinky náhradného doručenia podľa tejto Zmluvy. Zhotoviteľ je počas trvania zmluvy povinný ihneď písomne oznámiť objednávateľovi dátum registrácie a dátum zrušenia registrácie platiteľa DPH.

16.6 Zmluvné strany sa dohodli, že bez predchádzajúceho súhlasu druhej zmluvnej strany nie je možné realizovať postúpenie pohľadávok vzniknutých z tejto Zmluvy na tretiu osobu. Porušenie tejto povinnosti jednou zo zmluvných strán sa považuje za hrubé porušenie tejto zmluvy a zároveň zakladá právo druhej zmluvnej strany voči zmluvnej strane, ktorá zmluvu porušila, na zmluvnú pokutu vo výške 100% nominálnej hodnoty postúpenej pohľadávky.

16.7 Objednávateľ je oprávnený na započítanie akýchkoľvek splatných aj nesplatných pohľadávok voči Zhotoviteľovi na akékoľvek splatné i nesplatné pohľadávky Zhotoviteľa, a to aj v prípade odstúpenia od Zmluvy; možnosť započítania sa vzťahuje aj na pohľadávky z prípadného bezdôvodného obohatenia. Zhotoviteľ nie je oprávnený započítať svoje pohľadávky voči pohľadávkam Objednávateľa bez jeho súhlasu.

16.8 Zmluvné strany berú na vedomie, že zmena Zmluvy je možná len v súlade s § 18 Zákona o verejnom obstarávaní, a to za predpokladu, že sa nezmenia záväzky Zhotoviteľa, ku ktorým sa zaviazal v Ponuke. Prípadná zmena tejto Zmluvy je možná len písomnou dohodou Zmluvných strán, a to vo forme číslovaných dodatkov podpísaných oprávnenými zástupcami oboch Zmluvných strán.

16.9 Ak niektoré ustanovenia Zmluvy nie sú celkom alebo sčasti účinné alebo platné alebo neskôr stratia účinnosť alebo platnosť, nie je tým dotknutá účinnosť a platnosť ostatných ustanovení. Ak sa niektoré z ustanovení tejto Zmluvy stane neplatným z dôvodu rozporu s Právnymi predpismi, zaväzujú sa Zmluvné strany takéto ustanovenie nahradiť iným, primerane zodpovedajúcim Právnemu významu pôvodného ustanovenia a zmyslu a účelu tejto Zmluvy.

16.10 Zmluvné strany vyhlasujú, že sa s obsahom Zmluvy oboznámili, túto uzatvorili slobodne a vážne, že sa zhoduje s ich prejavom vôle a svoj súhlas s jej obsahom potvrdzujú vlastnoručným podpisom.

16.11 Neoddeliteľnou súčasťou zmluvy sú prílohy:

Príloha č. 1a – Výkaz–výmer - ulica Gemerská A

Príloha č. 1b – Výkaz–výmer - ulica Gemerská B

Príloha č. 1c – Výkaz–výmer - ulica Gemerská C

Príloha č. 1d – Výkaz–výmer - ulica Ázijská trieda

Príloha č. 1e – Výkaz–výmer - ulica Berlínska

Príloha č. 1f– Výkaz–výmer - ulica Ovručská

Príloha č. 1g – Výkaz–výmer - ulica Fábryho

Príloha č. 2 – Zoznam Subdodávateľov

Príloha č. 3 – Poistná zmluva

|  |  |
| --- | --- |
| Za Objednávateľa: | Za Zhotoviteľa: |
|  |  |
| V Košiciach, dňa: | V ..........................., dňa: |
|  |  |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Ing. Jaroslav Polaček, DPAprimátor | Zhotoviteľ |

**Príloha č. 2 Zoznam subdodávateľov**

|  |
| --- |
| **Zoznam subdodávateľov podľa § 41 ods. 3 a § 11 ods. 1 písm. b) zákona č. 343/2015 Z. z. v znení neskorších predpisov** |

|  |  |  |  |  |  |
| --- | --- | --- | --- | --- | --- |
| **P. č.** | **Subdodávateľ** (obchodné meno, adresa sídla) | **IČO subdodávateľa** | **Oprávnená osoba subdodávateľa** ( meno a priezvisko, adresa pobytu a dátum narodenia) | **Popis vykonávanej činnosti subdodávateľom**  (časť, prípadne položka) | **Podiel plnenia zmluvy v % z celkového objemu** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |

..........................................................

Podpis oprávnenej osoby Zhotoviteľa